sagorsarker/bangla-wikipedia huggingface dataset:
মীর দামাদ

মীর দামাদ () যিনি মীর মোহাম্মদ বাকের এস্তেরাবাদী নামেও পরিচিত। তিনি ইবনে সিনার নয়াপ্লাতোবাদ প্রাথমিক ইসলামি দর্শনের একজন বারো শিয়া ইরানী দার্শনিক। এছাড়াও তিনি ছিলেন সোহরাওয়ার্দীর একজন ছাত্র এবং ঐতিহ্যবাহী ইসলামী যুক্তিবাদী বিজ্ঞানের একজন পণ্ডিত এবং সাফাভিদ রাজবংশের অধীনে ইরানের সাংস্কৃতিক পুনর্জাগরণের অগ্রণী ব্যক্তিত্ব। তিনি ও তার ছাত্র মোল্লা সদরা ছিলে ইসফাহান স্কুলের প্রধান প্রতিষ্ঠাতা, যাকে তার ছাত্র এবং ভক্তরা এরিস্টটল ও আল ফারাবীর পরে তৃতীয় শিক্ষক (মুআলিম আল-থালিথ) হিসাবে উল্লেখ করেছেন।
পুত্রঃ সৈয়দ আলী নাঘী আস্তারাবাদী
নাতি:
সাইয়্যেদ মাহদী বিন সাইয়্যেদ আলী নকী রহ।
সৈয়দ আলী নকী ইবনে আল-সৈয়্যদ আল-মুসা তিন পুত্রের পিতা: সৈয়দ কামাল হাসানজাদেহ হাফশজানি, সৈয়দ মুসা হাসানজাদেহ হাফশজানি, সৈয়দ মোহাম্মদ হাফশজানি এবং তিন কন্যা: সৈয়দ আলা বেগম ,হাসানজাদেহ ও এসথার শামসাবাদী ।
ইসলামিক দর্শনে তার প্রধান অবদান ছিল সময়ের ক্রমবর্ধমান এবং স্বর্গীয় হাইপোস্টেসের অবতারণা হিসাবে সময়ের পৃথক শ্রেণীগুলির উদ্ভব সম্পর্কে তাঁর অভিনব প্রণয়ন। তিনি যুগে যুগে এভিসেনান এবং সোহরাওয়ার্দিয়ান বিভাগে ভিত্তি করে হুদুথ-ই-দাহরি (অ্যাটেম্পোরাল অরিজিনেশন) ধারণাটি উত্থাপন করার মাধ্যমে বিশ্বের সৃষ্টি বা অপ্রস্তুততার বিতর্কের সমাধান করেছিলেন। সংক্ষেপে ঈশ্বর ব্যতীত তিনি যুক্তি দিয়েছিলেন যে পৃথিবী এবং সমস্ত স্বর্গীয় সংস্থাগুলি সহ সমস্ত জিনিসই চিরন্তন এবং অস্থায়ী উদ্ভবের অংশীদার। তিনি আল-ফালসাফা আল-ইয়ামানি (ইয়েমেনের দর্শন) এর পুনরুজ্জীবনকে প্রভাবিত করেছিলেন যা গ্রীকদের যুক্তিবাদের পরিবর্তে উদঘাটন এবং নবীদের বাণীর উপর ভিত্তি করে একটি দর্শন এবং তিনি ইসফাহান স্কুলের প্রতিষ্ঠাতা হিসাবে ব্যাপকভাবে স্বীকৃত হয়। একটি থিওসফিক্যাল দৃষ্টিভঙ্গি যা হিকমত-ই ইলাহি (ঐশ্বরিক জ্ঞান) নামে পরিচিত।
ইসলামী দর্শনের উপর মীর দামাদের অনেক গ্রন্থের মধ্যে রয়েছে তাকউইম আল-ইমান (বিশ্বাসের ক্যালেন্ডার, সৃষ্টি ও ঐশ্বরিক জ্ঞানের ভান্ডার), কিতাব ক্বাবাসাত আল-ইলাহিয়াহ (বুক অফ দ্য ডিভাইন এমবারস অফ ফিয়ারি কিন্ডলিং), যেখানে তিনি তার ধারণাটি তুলে ধরেছেন। আরও লিখেছেন কিতাব আল-জাদাওয়াত এবং সিরাত আল-মুস্তাকিম। তিনি ইশরাক (আলোক) ছদ্মনামে কবিতাও লিখেছেন। তিনি গণিতের উপর কয়েকটি বইও লিখেছেন।।
তাঁর শিষ্য ছিলেন মোল্লা সদর, সাইয়্যেদ আহমাদ আলাভি, মোহাম্মদ ইবনে আলীরেজা ইবনে আগাজানি, কুতুব-আল-দিন মোহাম্মদ আশকেওয়ারি এবং মোল্লা শামস গিলানি প্রমূখ।
মীর দামাদের দার্শনিক গদ্যকে প্রায়শই সবচেয়ে ঘন এবং কঠিন শৈলীগুলির মধ্যে গণ্য করা হয় যেখানে ইচ্ছাকৃতভাবে ব্যবহার জটিল দার্শনিক পরিভাষা এবং নিওলজিজম তৈরি করা হয়। শাহ আব্বাসের কন্যাকে বিয়ে করার কারণে তাকে মীর দামাদ (বাদশাহর বর) বলা হয় এবং সেই কারণেও তার খ্যাতি ছিল ।
মীর দামাদ ইসফাহান মসজিদে শাহ (শাহ মসজিদ) এর স্থপতিও ছিলেন যিনি বৈজ্ঞানিক চিন্তার মাধ্যমে মসজিদের ধ্বনি বা আওয়াজ তৃতীয় মাধ্যম ছাড়াই উচ্চস্বরে শোনাতে গম্বুজের ও মসজিদের নকশা করেন । গম্বুজের জ্যামিতি এমন যে গোড়া থেকে বিচ্ছিন্ন সমস্ত শব্দ গম্বুজের বিশোধিত হয় এবং নিপুণভাবে অভ্যন্তরীণ কোণে প্রতিধ্বনিত হবে যা শেষ পর্যন্ত গম্বুজের কেন্দ্রে সংঘর্ষ করবে। গম্বুজটির জ্যামিতিক বিশ্লেষণ সম্পূর্ণ পরিশীলিত এবং গম্বুজের নকশাটি একটি দুর্দান্ত শিল্পকর্ম বলে বিবেচিত। 
তার ১৩৪টি কাজের মধ্যে পরিচিত:
শিশু সৌন্দর্য প্রতিযোগিতা

শিশু সৌন্দর্য প্রতিযোগিতা হল একটি সুন্দরী প্রতিযোগিতা যেখানে ১৮ বছরের কম বয়সীদের একটি সৌন্দর্য প্রতিযোগিতা। প্রতিযোগিতার বিভাগগুলির মধ্যে প্রতিভা, সাক্ষাত্কার, খেলাধুলার পোশাক, নৈমিত্তিক পোশাক, সাঁতারের পোশাক, পশ্চিমা পোশাক, থিম পরিধান, পছন্দের পোশাক, দশকের পোশাক এবং সন্ধ্যার পোশাক অন্তর্ভুক্ত থাকতে পারে। 
সৌন্দর্য প্রতিযোগিতা ১৯২১ সালে শুরু হয়েছিল যখন আটলান্টিক সিটির একটি হোটেলের মালিক পর্যটনকে উত্সাহিত করতে এই ধারণা করেছিলেন। যাইহোক, সেই ধারণা ইতিমধ্যেই ছড়িয়ে পড়েছে সারা দেশের প্রধান শহরগুলিতে অনুষ্ঠিত ""সবচেয়ে সুন্দর শিশু"" প্রতিযোগিতার মাধ্যমে। লিটল মিস আমেরিকা প্রতিযোগিতা ১৯৬০ সালে নিউ জার্সির প্যালিসেডস বিনোদন পার্কে শুরু হয়েছিল। মূলত, এটি ১৩ থেকে ১৭ বছর বয়সী যুবক/যুবতীদের জন্য ছিল, কিন্তু ১৯৬৪ সাল নাগাদ ৩৫,০০০ এরও বেশি অংশগ্রহণকারী ছিল, যা একটি বয়স বিভাজনকে প্ররোচিত করেছিল। আধুনিক শিশু সৌন্দর্য প্রতিযোগিতার আবির্ভাব ১৯৬০-এর দশকের গোড়ার দিকে, মিয়ামি, ফ্লোরিডায় অনুষ্ঠিত হয়। তারপর থেকে, শিল্প প্রায় ২৫০,০০০ প্রতিযোগীকে অন্তর্ভুক্ত করে। এটি একটি ক্রমবর্ধমান লাভজনক ব্যবসা, যা বিশ্বব্যাপী ছড়িয়ে পড়ার সাথে সাথে এটি মার্কিন যুক্তরাষ্ট্রেই বছরে প্রায় বিশ বিলিয়ন ডলার আয় করে। 
এটি বড়দের সুন্দরী প্রতিযোগিতা থেকে বেড়েছে, যা পূর্বে দক্ষিণ আমেরিকা থেকে, বিশেষ করে ভেনেজুয়েলায় উদ্ভূত হয়েছিল, যা মার্কিন যুক্তরাষ্ট্রের মূলধারার মিডিয়া দ্বারা জনপ্রিয় প্রতিযোগিতা হিসাবে তরুণ ছেলে এবং মেয়েদের মধ্যে সারা বিশ্বে অনুষ্ঠিত একটি ইভেন্টে পরিণত হয়েছে।
মানসপুত্র

মানসপুত্র () হলো হিন্দুধর্মে প্রাণীদের একটি শ্রেণী, যারা 'মন-সন্তান' বা ব্রহ্মার 'মন-সন্তান' হিসেবে পরিচিত। হিন্দুধর্মে, ব্রহ্মা তার মন থেকে অনেক সন্তান সৃষ্টি করেছেন বলে বিশ্বাস করা হয়।
মনের এই শিশুদের মাঝে মাঝে প্রজাপতি, প্রতিটি যুগের মানবজাতির পূর্বপুরুষের সাথে অভিন্ন বলে উল্লেখ করা হয়। মনে করা হয় যে মানসপুত্ররা প্রথম পুরুষ স্বয়ম্ভুব মনু এবং প্রথম নারী শতরূপাকে সৃষ্টি করেছিলেন, যার পাঁচটি সন্তান ছিল, যিনি পৃথিবীকে জনবসতি দিয়েছিলেন।
বিষ্ণুপুরাণ অনুসারে, ব্রহ্মার নয় জন মানসপুত্র হল: ভৃগু, পুলস্ত্য, পুলহ, ক্রতু, অঙ্গিরা, মরীচি, দক্ষ, অত্রি ও বশিষ্ঠ। এই ঋষিদেরকে ব্রহ্মর্ষি বলা হয়।
ভাগবত পুরাণ অনুসারে: অঙ্গিরা, অত্রি, পুলস্ত্য, ভৃগু, মরীচি, পুলহ, জাম্ববান, বশিষ্ঠ, দক্ষ, নারদ, চিত্রগুপ্ত, চতুষ্কুমার, হিমাবাত ও শতরূপা।
বড় চার আন্তর্জাতিক সৌন্দর্য প্রতিযোগিতা

বড় চার আন্তর্জাতিক সৌন্দর্য প্রতিযোগিতা, দ্য বিগ ফোর বা বিগ লিগ পেজেন্টস মহিলাদের চারটি প্রধান আন্তর্জাতিক সৌন্দর্য প্রতিযোগিতাকে বোঝায় - মিস ওয়ার্ল্ড, মিস ইউনিভার্স, মিস ইন্টারন্যাশনাল এবং মিস আর্থ। গ্রুপটিকে ২০০৪ সালে "চায়না ডেইলি" সংবাদপত্র "বিশ্বের চারটি প্রধান সুন্দরী প্রতিযোগিতা" হিসাবে বর্ণনা করেছিল। ২০০৮ সালের এপ্রিলে, "সাউথ চায়না মর্নিং পোস্ট" তাদের "বিশ্বের সেরা সুন্দরী প্রতিযোগিতার চারটি" হিসাবে বর্ণনা করে; ২০১০ সালে দক্ষিণ কোরীয় শীর্ষস্থানীয় সংবাদপত্র "চোসুন ইলবোও" একই বর্ণনা ব্যবহার করেছিল। ২০১৭ সালে, "ল্যাটিন টাইমস" গ্রুপটিকে "বিশ্বের সবচেয়ে গুরুত্বপূর্ণ প্রতিযোগিতা" হিসাবে বিবেচনা করেছিল। ২০১৮ সালে, এনবিসি নিউজ তাদের "চারটি বৃহত্তম আন্তর্জাতিক প্রতিযোগিতা" হিসাবে উল্লেখ করে, যেখানে "এজেন্সিয়া ইএফই" তাদের ২০১৯ সালে "বিশ্বের চারটি সবচেয়ে প্রভাবশালী সৌন্দর্য প্রতিযোগিতা" হিসাবে চিহ্নিত করেছে।
বহুমূখী আনসার ফ্রন্ট

বহুমূখী আনসার ফ্রন্ট (ইন্দোনেশিয়ার ভাষায়: Barisan Ansor Serbaguna এর সংক্ষিপ্ত রূপ ব্যান্সার নামে বেশি পরিচিত) হচ্ছে ইন্দোনেশিয়া ভিত্তিক একটি ইসলামি সেনা সংগঠন। এটি বিশ্বের বৃহত্তম ইসলামী গণসংগঠন নাহদাতুল উলামা (এনইউ) এর সাথে সম্পৃক্ত যুব সংগঠন আনসার যুব আন্দোলন (জিপি আনসরের) এর একটি সামরিক শাখা। ব্যান্সার জিপি আনসরের একটি আধা-স্বায়ত্তশাসিত সংস্থা হিসেবে কাজ করে এবং প্রধানত নিরাপত্তা ও মানবিক কার্যক্রমের জন্য কাজ করে। ব্যান্সার ইন্দোনেশিয়ার সশস্ত্রবাহিনীর সাথে সম্মিলিতভাবে কাজ করে এর সৈন্য দ্বিগুণ করে এবং যার কারণে ইন্দোনেশিয়ায় ব্যান্সার (এবং এর মূল সংস্থা জিপি আনসর) একটি রাজনৈতিক ওজনভার(heavyweight) যা জাতীয় স্থিতিশীলতার ভারসাম্য রক্ষা করে। ইতিহাসে ব্যান্সার একটি প্রধান ভূমিকা পালন করেছিল। বিশেষ করে ধর্ম সম্পর্কিত বিষয়গুলিতে। ইন্দোনেশিয়ান কমিউনিস্ট পার্টির কথিত সদস্যদের বিরুদ্ধে ১৯৬৫-১৯৬৬ সালের ইন্দোনেশিয়ার গণহত্যায় সক্রিয় অংশগ্রহণ থেকে শুরু করে হিজবুত তাহরীরের বিরুদ্ধে স্থবিরতা বিকাশ পর্যন্ত। ইন্দোনেশিয়ার রাজনৈতিক অভিমুখের দিক থেকে জিপি আনসরের সাথে ব্যান্সার ঐতিহ্যবাদী ইসলাম, জনতাবাদ এবং জাতীয়তাবাদ দ্বারা চিহ্নিত।
২৪ এপ্রিল, ১৯৩৪-এ জিপি আনসরের পূর্বসূরী আনসার নাহদলাতুল ওলামা (এএনও) আনুষ্ঠানিকভাবে নাহদলাতুল উলামা এর যুব শাখা হিসাবে প্রতিষ্ঠিত হয় এবং পরবর্তীকালে এএনও মালং অধ্যায়ের স্বেচ্ছাসেবী সংগঠন আনসার নাহদলাতুল উলামা ফ্রন্ট (বানে) হিসেবে গঠিত হয়। ১৯৩৭ সালে ২য় এএনও কংগ্রেসের সময় কমান্ডার শামসুল ইসলামের নেতৃত্বে (যিনি এএনও মালং অধ্যায়ের চেয়ারম্যানও ছিলেন) বানে আনুষ্ঠানিকভাবে শুরু হয়। বানে মালং তখন টিএনআই কমান্ডার হামিদ রুসিদির উপদেষ্টার অধীনে ছিলেন এবং এই দুজনকে ব্যান্সার প্রতিষ্ঠাতা ব্যক্তি হিসেবে বিবেচনা করা হয়।
জিপি আনসরের চেয়ারম্যানের সমন্বয় চ্যানেলের মাধ্যমে ব্যান্সারের তত্ত্বাবধান করা হয় যার সকল স্তরে সামরিক অভিযান বাস্তবায়নের কর্তৃত্ব রয়েছে। ব্যান্সার কমান্ডারদের জিপি আনসরের চেয়ারম্যানের সাথে যোগাযোগের মাধ্যম রয়েছে যদিও পরামর্শের মধ্যে সীমাবদ্ধ। এই সাংগঠনিক গঠন ব্যান্সারের একটি আধা-স্বায়ত্তশাসিত মর্যাদা তৈরি করছে যা জিপি আনসরের চেয়ারম্যান প্রদত্ত এবং আন্তঃসাংগঠনিক বিষয়গুলিতে উচ্চ স্বায়ত্তশাসন এবং ব্যান্সারের বাহ্যিক স্বার্থে জিপি আনসরের উপর বেশি নির্ভর।
মিস ইউনিভার্স ২০২১

মিস ইউনিভার্স ২০২১ ছিল ৭০তম মিস ইউনিভার্স প্রতিযোগিতা, যা ১৩ ডিসেম্বর, ২০২১ তারিখে ইসরায়েলের ইলাতে ইউনিভার্স ডোমে অনুষ্ঠিত হয়েছিল। অনুষ্ঠান শেষে তার উত্তরসূরি হিসেবে ভারতের হারনাজ সান্ধুকে মুকুট পরিয়ে দেন বিদায়ী মেক্সিকোর আন্দ্রেয়া মেজা। এটি ২১ বছরের মধ্যে ভারতের প্রথম জয়, এবং প্রতিযোগিতার ইতিহাসে তৃতীয়। মিস ইউনিভার্সের খেতাবজয়ী সান্ধু হলেন প্রথম শিখ মহিলা। 
প্রতিযোগিতাটি ১৭২টি দেশে কয়েক মিলিয়ন দর্শকের কাছে সম্প্রচারিত হয়েছিল।
মুসলিম মসজিদ, ইনক.

মুসলিম মসজিদ, ইনক. (এমএমআই) ছিল একটি ইসলামি সংগঠন। এটি ম্যালকম এক্স, নেশন অফ ইসলাম ছেড়ে যাবার পর গঠন করেন। এমএমআই একটি অপেক্ষাকৃত ছোট গোষ্ঠী যা এর প্রতিষ্ঠাতাকে হত্যার পর ভেঙে পড়ে।
ম্যালকম এক্স ১২ মার্চ, ১৯৬৪-এ নেশন অব ইসলাম থেকে তার প্রস্থানের চার দিন পরে মুসলিম মসজিদ, ইনকর্পোরেটেড প্রতিষ্ঠার ঘোষণা দেন। প্রাথমিকভাবে নেশনস অফ ইসলাম এর সদস্যদের নিয়ে গ্রুপের সদস্যপদ গঠন করা হয়। ২০০৩ সালের এক সাক্ষাৎকারে, এটির প্রাক্তন নেতাদের একজন স্মরণ করে বলেন, এমএমআই মূলত প্রায় ৫০জন নিবেদিত কর্মীদের দিয়ে যাত্রা শুরু করেছিল। 
ম্যালকম এক্স ১৯৬৪ সালের মার্চ থেকে ১৯৬৫ সালের ফেব্রুয়ারির মধ্যে বেশিরভাগ সময় বিদেশে কাটিয়েছিলেন। তার অনুপস্থিতিতে, জেমস ৬৭-এক্স শাবাজ মুসলিম মসজিদ, ইনকর্পোরেটেড ডি ফ্যাক্টো লিডার হিসেবে কাজ করেন।
১৯৬৪ এর মার্চের মধ্যে যখন ম্যালকম নেশনস অফ ইসলাম ত্যাগ করেন এবং আফ্রিকা এবং মধ্যপ্রাচ্য ভ্রমণকালে ম্যালকম এক্স-এর দর্শন বিকশিত হয়। ১৯৬৫ সালের ফেব্রুয়ারিতে তাকে হত্যা করা হয়। এই পরিবর্তনগুলি মুসলিম মসজিদ, ইনকর্পোরেটেড এর অনেক সদস্যকে বিভ্রান্ত করেছিল।
শুরুর দিকে মুসলিম মসজিদ ইনকর্পোরেটেডের শিক্ষাগুলি নেশনস অফ ইসলামের মতই ছিল। ম্যালকম এক্স যখন সুন্নি মুসলমান হয়ে হজ্ব করেন এবং মক্কা থেকে এমএমআই-এর সদস্যদের কাছে তার তীর্থযাত্রা সম্পর্কে লিখেছিলেন এবং কীভাবে এটি তাকে বর্ণবাদকে প্রত্যাখ্যান করতে বাধ্য করেছিল যা পূর্বে শ্বেতাঙ্গদের সম্পর্কে তার দৃষ্টিভঙ্গির বৈশিষ্ট্য ছিল, যদিও অনেক সদস্য বিশ্বাস করতে পারেননি যা তারা আগে শুনেছিল। নেশন অব ইসলাম শিখিয়েছিল যে পবিত্র নগরী মক্কায় কোনও শ্বেতাঙ্গ লোকের অনুমতি নেই। কিছু এমএমআই সদস্য ম্যালকম এক্স মুসলিম হওয়ার বিষয়টি বিশ্বাস করতে অস্বীকার করেছিলেন এবং অন্যরা ভেবেছিল যে তিনি যখন শ্বেতাঙ্গদের সম্পর্কে লিখেছেন তখন তাকে ভুলভাবে উদ্ধৃত করা হচ্ছে।
মে ১৯৬৪ সাল নাগাদ, মুসলিম মসজিদ, ইনকর্পোরেটেড-এর সদস্য সংখ্যা বেড়ে ১২৫-এ পৌঁছায় এবং দলটি এমন লোকদের আকর্ষণ করছিল যারা পূর্বে নেশনস অব ইসলামের সদস্য ছিল না।
ম্যালকম এক্স মূলধারার ইসলামি সংগঠনগুলির দ্বারা মুসলিম মসজিদ ইনকর্পোরেটেড এর স্বীকৃতি চেয়েছিলেন। ১৯৬৪ সালের আগস্টে, ইসলাম বিষয়ক সুপ্রিম কাউন্সিল তরুণ এমএমআই সদস্যদের আল-আজহার বিশ্ববিদ্যালয়ে টিউশন-বিহীন অধ্যয়নের অনুমতি দেওয়ার জন্য ২০টি বৃত্তি প্রদান করে। এছাড়াও আগস্ট মাসে, এমএমআই মার্কিন যুক্তরাষ্ট্র এবং কানাডার ইসলামি ফেডারেশনে যুক্ত হয়। পরের মাসে ওয়ার্ল্ড ইসলামিক লীগ মদিনার ইসলামি ইউনিভার্সিটিতে অধ্যয়নের জন্য এমএমআই এর মাধ্যমে ১৫টি বৃত্তি প্রদান করে।
১৯৬৫ সালের ফেব্রুয়ারিতে ম্যালকম এক্স-এর হত্যার পর, মুসলিম মসজিদ, ইনকর্পোরেটেড ভেঙে দেওয়া হয়।
হার্লেমের ১৩০ পশ্চিম ১১৩ তম সড়কে মুসলিম মসজিদ ইনকর্পোরেটেড এর উত্তরসূরি ম্যালকম শাবাজ মসজিদ অবস্থিত।
আসিরুদ্দিন আল-আবহারি

আসির আল-দীন আল-মুফাদ্দাল ইবনে উমর ইবনে আল-মুফাদ্দাল আল-সমরকান্দি আল-আবারি, যিনি আসির আল-দীন আল-মুনাজ্জিম (মৃত্যু ১২৬৫ সালে বা ১২৬২ সালে, ইরানের শাবেস্তারে) নামেও পরিচিত, ছিলেন ইরানী মুসলিম বহুবিদ্যাবিশারদ, দার্শনিক, জ্যোতির্বিদ, জ্যোতিষী এবং গণিতবিদ। তার প্রভাবশালী লেখা ছাড়াও তার অনেক বিখ্যাত শিষ্য ছিল।
তার জন্মস্থান নিয়ে বিভিন্ন সূত্রের মধ্যে মত-পার্থক্য রয়েছে। এনসাইক্লোপিডিয়া অব ইসলাম এবং এনসাইক্লোপিডিয়া ইসলামিকা অনুসারে, তিনি কাজভিন ও জাঞ্জানের মধ্যবর্তী ছোট শহর আবহারে জন্মগ্রহণ করেন। এছাড়াও, এনসাইক্লোপিডিয়া ইরানিকা উল্লেখ করেছে যে তিনি মসুলে জন্মগ্রহণ করেন, তবে এনসাইক্লোপিডিয়া ইসলামিকার মতে, তার প্রাচীনতম জীবনীকারদের কেউই মসুলকে জন্মস্থান বলে উল্লেখ করেননি। আবহার শহরের পাশাপাশি, তার উপাধি আল-আবারি দ্বারা সম্ভবত এটাও বোঝায় যে তিনি বা তার পূর্বপুরুষরা মূলত আবহার উপজাতি থেকে এসেছেন। সম্ভবত তিনি আজারবাইজানে পক্ষাঘাত রোগে আক্রান্ত হয়ে মারা গেছেন। 
তিনি খুরাসান, বাগদাদ এবং আরবিলের বিভিন্ন স্কুলে ছাত্র বা শিক্ষক ছিলেন বলে জানা যায়। তিনি কিছুকাল সিভাসে বসবাস করেন। ইবনে খাল্লিকান বর্ণনা করেছেন যে তিনি কামাল আল-দীন ইবনে ইউনুসের ছাত্র ছিলেন, তবে অন্যান্য সূত্র মতে আসিরুদ্দীন ফখরুদ্দীন আল রাযির সহকারী হিসেবে কাজ করেছিলেন।
মিস ইউনিভার্স ২০২২

মিস ইউনিভার্স ২০২২ ছিল ৭১ তম মিস ইউনিভার্স প্রতিযোগিতা, ২০২৩ সালের ১৪ জানুয়ারী মার্কিন যুক্তরাষ্ট্রের লুইসিয়ানা, নিউ অরলিন্সের নিউ অরলিন্স মরিয়াল কনভেনশন সেন্টারে অনুষ্ঠিত হয়।
অনুষ্ঠান শেষে, ভারতের হারনাজ সান্ধু মার্কিন যুক্তরাষ্ট্রের আর'বনি গ্যাব্রিয়েলকে মিস ইউনিভার্স ২০২২-এর মুকুট পরিয়েছিলেন। এটি ছিল দশ বছরের মধ্যে মার্কিন যুক্তরাষ্ট্রের প্রথম জয় ও প্রতিযোগিতার ইতিহাসে দেশের নবম জয়। আর'বনি গ্যাব্রিয়েল ২০২০ সালে মেক্সিকোর আন্দ্রেয়া মেজাকে ছাড়িয়ে মুকুট পরা সবচেয়ে বয়স্ক প্রবেশকারী ছিলেন।
৮৩টি দেশ ও অঞ্চলের প্রতিযোগীরা এবারের প্রতিযোগিতায় অংশ নিয়েছিল। প্রতিযোগিতার আয়োজক ছিলেন জেনি মাই এবং মিস ইউনিভার্স ২০১২ অলিভিয়া কুলপো ; কুলপো সর্বশেষ মিস ইউনিভার্স ২০২০ এর সময় উপস্থাপক হিসাবে কাজ করেছিলেন। আর মাই সর্বশেষ মিস ইউনিভার্স ২০১৪ এর সময় নেপথ্য সংবাদদাতা হিসাবে কাজ করেছিলেন । মিস ইউনিভার্স ২০১৮ ক্যাট্রিওনা গ্রে এবং জুরি হল নেপথ্য সংবাদদাতা হিসাবে কাজ করেছেন।
প্রতিযোগিতায় প্রতিদ্বন্দ্বিতা করার জন্য ২৬টি দেশ ও অঞ্চল থেকে প্রতিযোগীদের নির্বাচন করা হয়েছে। এই প্রতিনিধিদের মধ্যে আটজন তাদের জাতীয় প্রতিযোগিতার রানার আপ হওয়ার পরে বা একটি কাস্টিং প্রক্রিয়ার মাধ্যমে নির্বাচিত হওয়ার পরে তাদের পদে নিযুক্ত হন।
২০২২ সংস্করণটি ভুটানের আত্মপ্রকাশ দেখতে পাবে, এবং অ্যাঙ্গোলা, বেলিজ, ইন্দোনেশিয়া, মালয়েশিয়া, মঙ্গোলিয়া, মায়ানমার, সেন্ট লুসিয়া, সেশেলস, সুইজারল্যান্ড এবং ত্রিনিদাদ ও টোবাগোর প্রত্যাবর্তন। সেশেলস শেষবার ১৯৯৫ সালে প্রতিদ্বন্দ্বিতা করেছিল, যা মিস ইউনিভার্স থেকে প্রত্যাহার করার ২৭ বছর পর দেশটির প্রথমবারের মতো প্রতিযোগিতায় অংশ নেয়। ত্রিনিদাদ ও টোবাগো সর্বশেষ প্রতিদ্বন্দ্বিতা করেছিল ২০১৭ সালে; সুইজারল্যান্ড সর্বশেষ প্রতিদ্বন্দ্বিতা করেছিল ২০১৮ সালে; অ্যাঙ্গোলা, মঙ্গোলিয়া এবং সেন্ট লুসিয়া সর্বশেষ ২০১৯ সালে প্রতিদ্বন্দ্বিতা করেছিল; অন্যরা শেষবার ২০২০ সালে প্রতিদ্বন্দ্বিতা করেছিল। অজ্ঞাত কারণে এবারের প্রতিযোগিতা থেকে রোমানিয়াতাদের নাম প্রত্যাহার করবে।
মিস ইউনিভার্স ২০২০

মিস ইউনিভার্স ২০২০ হল ৬৯তম মিস ইউনিভার্স প্রতিযোগিতা, যা ১৬ মে, ২০২১ তারিখে হলিউড, ফ্লোরিডা, মার্কিন যুক্তরাষ্ট্রের সেমিনোল হার্ড রক হোটেল এবং ক্যাসিনোতে অনুষ্ঠিত হয়েছিল। অনুষ্ঠান শেষে দক্ষিণ আফ্রিকার জোজিবিনি টুনজি তার উত্তরসূরি মেক্সিকোর আন্দ্রেয়া মেজাকে মুকুট পরান।
লাইওয়ান

লাইওয়ান বা লিওয়ান ( , ফার্সি "" থেকে আগত) বহু প্রাচীনকাল থেকে বর্তমান সময় পর্যন্ত ব্যবহৃত একটি শব্দ, যার দ্বারা মূলত বাইরের দিকে উন্মুক্ত ও দীর্ঘ সরু সম্মুখ অংশ বিশিষ্ট বিশেষ ধরনের বাড়িকে নির্দেশ করা হয়। এধরনের বাড়িগুলো লেবান্থে বেশি পাওয়া যায় এবং অধিকাংশ ক্ষেত্রেই সম্মুখপ্রান্ত বাইরের দিকে উন্মুক্ত থাকে। পদাশ্রয়ী নির্দেশক "আল" সহযোগে আরবিতে আত্তীকৃত শব্দটি "লিওয়ান" হিসেবেই ব্যবহৃত হয়, যা আসলে ফারসি "ইভান" থেকেই উৎপত্তি হয়েছে এবং পরবর্তীতে ইংরেজিতেও আত্তীকৃত হয়।
এর সহজতম আকারে লিওয়ানের ইতিহাসে ২,০০০ বছরেরও বেশি পুরনো, যখন লিওয়ান বাড়িটি মূলত একটি আচ্ছাদিত সোপান ছিল যা প্রাচীর দ্বারা বেষ্টিত এবং সামনে একটি উঠান ছিল। 
এর আরও জটিল আকারে লিওয়ান হাউসটি কমপ্লেক্সের সামনে একটি বড় আনুষ্ঠানিক প্রবেশদ্বার (লিওয়ান) দ্বারা গঠিত তিনটি বিভাগে বিভক্ত এবং দুটি ছোট লিওয়ান দ্বারা সংলগ্ন। বাড়ির পিছনের অংশটি একটি কলামযুক্ত পেরিস্টাইল উঠানে খোলে যেখান থেকে কেন্দ্রীয় অক্ষের উভয় পাশে প্রতিসাম্য সহ মূল কক্ষ এবং বিপরীত ব্যক্তিগত অ্যাপার্টমেন্টগুলিতে প্রবেশ করা যায়। 
ম্যাট এবং কার্পেটগুলি সাধারণত লিওয়ানের মেঝের দৈর্ঘ্য বরাবর ছড়িয়ে থাকে এবং দেয়ালের দৈর্ঘ্য বরাবর গদি এবং কুশনগুলি "দিওয়ান" বা ডিভান বসার জায়গা তৈরি করে। 
১৯৭৪ সালে ফ্রেডরিখ রাগেট দ্বারা তৈরি করা লাইওয়ান হাউসের এক প্রকার হল তিন খিলানযুক্ত বাড়ি বা "সেন্ট্রাল হল হাউস"। এটি হাইফাতে "ঐতিহ্যগত বাড়ি" বা "প্রয়াত-অটোমান আরব হাউস" বা মেরসিনের "বৈরুতি হাউস" নামেও পরিচিত।
লেবানন, সিরিয়া, ফিলিস্তিন, ইজরাইল এবং তুরস্কের উপকূলীয় অঞ্চলে বহু আঞ্চলিক বৈচিত্র্য সহ ১৯ শতকের লেভানটাইন মডেলটি তিন-খিলানযুক্ত বাড়ির। লাইওয়ান বাড়ির প্রতিনিধিত্বকারী একটি উদাহরণ হল হেবরনের আল ইমাম বাড়ি, যা সাধারণত পশ্চিম তীর এবং গাজাজুড়ে শহরগুলিতে পাওয়া যায়।
মিস ইউনিভার্স ২০১৯

মিস ইউনিভার্স ২০১৯ ছিল ৬৮ তম মিস ইউনিভার্স প্রতিযোগিতা, ৮ ডিসেম্বর ২০১৯ তারিখে, আটলান্টা, জর্জিয়া, মার্কিন যুক্তরাষ্ট্রের টাইলার পেরি স্টুডিওতে অনুষ্ঠিত হয়। অনুষ্ঠান শেষে ফিলিপাইনের ক্যাট্রিওনা গ্রে তার উত্তরসূরি দক্ষিণ আফ্রিকার জোজিবিনি টুনজিকে মুকুট পরান। ২০১৭ সালে তাদের সাম্প্রতিক জয়ের পর এটি দক্ষিণ আফ্রিকার তৃতীয় জয়।
কৃপাচার্য

কৃপাচার্য (সংস্কৃত: कृपाचार्य) বা কৃপ (সংস্কৃত: कृप), হিন্দু ধর্মগ্রন্থের এক চরিত্র। মহাকাব্য মহাভারত অনুসারে, তিনি কুরু রাজ্যের পরিষদ সদস্য এবং পাণ্ডব ও কৌরব রাজকুমারদের কুলগুরু ছিলেন।
যোদ্ধা-ঋষি শরদ্বানের বংশ থেকে জন্মগ্রহণকারী, কৃপ ও তার বোন কৃপীকে কুরু রাজ্যের রাজা শান্তনু দত্তক নিয়েছিলেন। কৃপ তার জন্মদাতা দ্বারা প্রশিক্ষিত হয়েছিল এবং তার মতো মহান তীরন্দাজ হয়েছিলেন। পরবর্তীতে মহাকাব্যে, তিনি কুরুক্ষেত্রের যুদ্ধে পাণ্ডবদের বিরুদ্ধে কৌরবদের পক্ষে যুদ্ধ করেছিলেন এবং যুদ্ধে বেঁচে যাওয়া কৌরবদের কয়েকজনের অন্যতম।
মহাভারতে, কৃপ গৌতম (গৌতমের বংশধর), শারদ্বত (শরদ্বানের পুত্র), শারদ্বন (শরদ্বানের পুত্র) এবং ভরতাচার্য (ভরতের বংশধরদের শিক্ষক) সহ আরও অনেক নামে পরিচিত।
কৃপকে চিরঞ্জীবী (অমর ব্যক্তি যা কলিযুগের শেষ পর্যন্ত বেঁচে থাকবেন) হিসাবে বিবেচনা করা হয়, কিছু গ্রন্থ অনুসারে, তিনি পরবর্তী মন্বন্তরে ( হিন্দু সৃষ্টিতত্ত্বের চক্রাকার সময়কাল ) সপ্তর্ষিদের একজন হয়ে উঠবেন।
পাণ্ডব এবং কৌরবদের মধ্যে সংঘটিত কুরুক্ষেত্র যুদ্ধে কৃপাচার্য, দুর্যোধনকে সমর্থন করেন এবং কৌরব পক্ষের হয়ে যুদ্ধ করেন। "মহাভারতের" "উদ্যোগ পর্বে" উল্লিখিত হয়েছে যে, কৌরবদের সেনাপতি পিতামহ ভীষ্ম, কৃপাচার্যকে মহারথী এবং মহাযোদ্ধা ঘোষণা করেন। কুরুক্ষেত্র যুদ্ধে কৃপাচার্য পাণ্ডবপক্ষের বহু যোদ্ধার সাথে যুদ্ধ করেন, যাদের মধ্যে উল্লেখযোগ্য হলো- বৃহক্ষেত্র, চেকিতান, সাত্যকি, সহদেব, অর্জুন, ভীম, ধৃষ্টকেতু প্রমুখ যোদ্ধা। এছাড়া, তিনি শিখণ্ডীকে পরাজিত করেন এবং অভিমন্যুর দেহরক্ষী সুকেতুকে ও কলিঙ্গ যুবরাজকে বধ করেন।
"শল্য পর্বে" উল্লেখিত হয়েছে যে, কৃপাচার্য, কর্ণকে পাণ্ডবদের সাথে শান্তিস্থাপন করার জন্য উপদেশ দেন, কিন্তু কর্ণ তা মেনে নেন নি। যুদ্ধের ১৮তম দিনে পাণ্ডবদের হাতে কৌরবপক্ষ পরাজিত হয় এবং গদাযুদ্ধে ভীমের হাতে দুর্যোধন নিহত হন। ঐদিন রাতে, পাণ্ডবগণ যখন শিবিরে ছিলেন না, তখন কৃপাচার্য, অশ্বত্থামা ও কৃতবর্মা মিলে ঘুমন্ত পাণ্ডবপুত্রদের ও অন্যান্য পাণ্ডবপক্ষের যোদ্ধাদের নৃশংসভাবে হত্যা করেন এবং পাণ্ডব শিবিরে অগ্নিসংযোগ করেন।
"স্ত্রী পর্বে" বর্ণিত হয়েছে যে, কৃপাচার্য শত কৌরবের পিতা-মাতা ধৃতরাষ্ট্র ও গান্ধারী এর কাছে ফিরে আসেন এবং যুদ্ধের পরিসমাপ্তির কথা জানান। মহাভারতের "আশ্রমবাসিক পর্বে" উক্ত হয়েছে যে, ধৃতরাষ্ট্র বনবাসে যাওয়ার সময় কৃপাচার্যও তাদের সাথে বনবাসে যেতে চাইলেন। কিন্তু, ধৃতরাষ্ট্র তাকে বনবাসে যেতে নিষেধ করেন। তিনি হস্তিনাপুরের নতুন রাজা যুধিষ্ঠিরকে অনুরোধ করেন যে, কৃপাচার্যকে যুধিষ্ঠির যেন কুরুরাজ্যে রাখেন। পাণ্ডবগণ মহাপ্রস্থানে গমন করলে, 'কৃপাচার্য' পাণ্ডবদের উত্তরসূরী ও অর্জুনের পৌত্র পরীক্ষিতের গুরু হন। বিশ্বাস করা হয় যে, তার দায়িত্ব সম্পন্ন হওয়ার পর কৃপাচার্য তপস্যার করার জন্য বনে গমন করেন এবং সেখানে তার জীবনের শেষ সময় অতিবাহিত করেন।
মিস ইউনিভার্স ২০১৮

মিস ইউনিভার্স ২০১৮, ৬৭তম মিস ইউনিভার্স প্রতিযোগিতা, ১৭ ডিসেম্বর ২০১৮ থাইল্যান্ডের ব্যাঙ্ককের উত্তরে ননথাবুরি প্রদেশের মুয়াং থং থানির ইমপ্যাক্ট এরিনায় অনুষ্ঠিত হয়েছিল। অনুষ্ঠান শেষে দক্ষিণ আফ্রিকার ডেমি-লে নেল-পিটার্স তার উত্তরসূরি ফিলিপাইনের ক্যাট্রিওনা গ্রেকে মুকুট পরান। এই নিয়ে চতুর্থবারের মতো কোনো ফিলিপিনো এই শিরোপা জিতলো।
মিস ইউনিভার্স ২০১৬

মিস ইউনিভার্স ২০১৬ ছিল ৬৫তম মিস ইউনিভার্স প্রতিযোগিতা, যা ৩০ জানুয়ারী, ২০১৭ মল অফ এশিয়া অ্যারেনা, পাসে, মেট্রো ম্যানিলা, ফিলিপাইনে অনুষ্ঠিত হয়েছিল। অনুষ্ঠান শেষে ফিলিপাইনের পিয়া উর্টজবাখ তার উত্তরসূরি ফ্রান্সের আইরিস মিত্তেনারেকে মুকুট পরান। ৬৩ বছর অপেক্ষা করার পর, ১৯৫৩ সালে ক্রিশ্চিয়ান মার্টেলকে অনুসরণ করে ফ্রান্স দ্বিতীয়বারের মতো মিস ইউনিভার্স খেতাব জিতেছে। এটিও ২৬ বছরের মধ্যে ইউরোপের প্রথম জয়, কারণ সর্বশেষ ইউরোপীয় মিস ইউনিভার্স ছিলেন নরওয়েজীয় মোনা গ্রুড্ট, যিনি ১৯৯০ সালের প্রতিযোগিতায় মুকুট পরেছিলেন।
মিস ইউনিভার্স ২০১৫

মিস ইউনিভার্স ২০১৫ ছিল ৬৪তম মিস ইউনিভার্স প্রতিযোগিতা, ২০ ডিসেম্বর, ২০১৫-এ মার্কিন যুক্তরাষ্ট্রের নেভাদা, লাস ভেগাসে দ্য এক্সিস- এ অনুষ্ঠিত। এটি ছিল ডব্লিউএমই/আইএমজি এর মালিকানায় অনুষ্ঠিত হওয়া প্রতিযোগিতার প্রথম সংস্করণ, যা ১৪ সেপ্টেম্বর, ২০১৫-এ ডোনাল্ড ট্রাম্পের কাছ থেকে মিস ইউনিভার্স অর্গানাইজেশন কিনেছিল ফলস্বরূপ, এটিই প্রথম মিস ইউনিভার্স ইভেন্ট যা ফক্স এবং আজটেকা দ্বারা এনবিসি- এর পরিবর্তে প্রতিযোগিতার নিজ নিজ ইংরেজি এবং স্পেনীয় সম্প্রচারক হিসাবে সম্প্রচারিত হয়েছিল।
ইভেন্টের শেষে, কলম্বিয়ার পাওলিনা ভেগা মিস ইউনিভার্স ২০১৫ হিসাবে ফিলিপাইনের পিয়া উর্টজবাখকে মুকুট পরিয়ে দেন। প্রতিযোগিতার ইতিহাসে ৪২ বছর পর এটি ফিলিপাইনের তৃতীয় জয়।
৮০টি দেশ ও অঞ্চলের প্রতিযোগীরা এবারের প্রতিযোগিতায় অংশ নিয়েছিল। প্রতিযোগিতায় স্টিভ হার্ভে হোস্ট এবং ব্যাকস্টেজ হোস্ট হিসাবে রোসেলিন সানচেজ ছিলেন। চার্লি পুথ, দ্য ব্যান্ড পেরি, এবং সিল এই বছরের প্রতিযোগিতায় পারফর্ম করেছে।
সিয়াদি হাউস

সিয়াদি হাউস (বাইত সিয়াদি নামেও পরিচিত, ) বাহরাইনের মুহাররাক শহরের একটি ঐতিহাসিক ভবন। এটি মুক্তা ব্যবসায়ী আবদুল্লাহ বিন ঈসা সিয়াদির জন্য নির্মিত ভবনগুলির একটি বৃহত্তর কমপ্লেক্সের অংশ, যেখানে আরও একটি মসজিদ এবং একটি মজলিস রয়েছে। সিয়াদি হাউস যখন আহমদ বিন জসিম সিয়াদির অধীনে নির্মিত হয়েছিল, তখন তিনি সিয়াদি মজলিস নির্মাণের সূচনা করেছিলেন এবং সিয়াদি মসজিদটি ছিল তার ও ঈসার যৌথ উদ্যোগের অংশ। এটি বাহরাইন পিয়ার্লিং ট্রেইলের একটি অংশ, যা ইউনেস্কো স্বীকৃত দেশের দ্বিতীয় বিশ্ব ঐতিহ্যবাহী স্থান।
সিয়াদি পরিবার ১৯ শতকের গোড়ার দিকে বাহরাইনে আসে এবং শাসকদের বাড়ির কাছাকাছি আবদুল্লাহ পাড়ায় বসতি স্থাপন করে। মুক্তা ব্যবসায় জড়িত থাকার কারণে পরিবারের সম্পদের উৎপত্তি হয়েছিল, যেটি ১৯ শতকে মুহাররাকে প্রস্ফুটিত করেছিল।
কমপ্লেক্সের প্রাচীনতম অংশ হল সিয়াদি মসজিদ, যা ঈসা ও জসিম বিন ইউসিফ সিয়াদি ১৮৬৫ সালে মুহাররাক সম্প্রদায়কে দান করেছিলেন। মূল ভবনটি পরে সংশোধিত হয় এবং ইয়ারউডের মতে, সংরক্ষিত কাঠামোটি ১৯৯০ সালের। সিয়াদি মসজিদটি মুহাররাকের প্রাচীনতম সংরক্ষিত মসজিদ এবং এখনও প্রতিদিনের নামাজের জন্য ব্যবহৃত হয়। 
সিয়াদি মজলিস দুই ধাপে নির্মিত হয়েছিল; ১৮৫০ সালে জসিম বিন ইউসিফ সিয়াদির দ্বারা প্রথম ধাপের সূচনা, যা ১৯২১ সালে দ্বিতীয় পর্যায়ে নির্মিত নিচতলা এবং উপরের তলা কক্ষগুলিকে আচ্ছাদিত করে। কমপ্লেক্সের বৃহত্তম অংশ, সিয়াদি হাউসটি এখনও একটি ব্যক্তিগত বাসস্থান হিসাবে ব্যবহৃত হয়। আবদুল্লাহ বিন হাসান সিয়াদি হলো নির্মাতা আবদুল্লাহ বিন ঈসা সিয়াদির নাতি। সিয়াদি হাউস জনসাধারণের জন্য প্রবেশযোগ্য নয়। ৪৫০ বর্গ মিটারের বাসভবনটির শেষ নির্মাণকাল ১৯৩১ সালের। তিনটি ভবন বাহরাইনের শেষের মুক্তা যুগের বিস্তৃত অলঙ্করণকে চিত্রিত করে, বিশেষ করে সিয়াদি মজলিসের ভিতরে একটি কক্ষ রয়েছে যা দেখার মতো। বর্তমানে সিয়াদি মজলিস বাহরাইনের সংস্কৃতি মন্ত্রণালয়ের দায়িত্বের আওতাধীন।
মিস ইউনিভার্স ২০১৩

মিস ইউনিভার্স ২০১৩, ৬২তম মিস ইউনিভার্স প্রতিযোগিতা, ৯ নভেম্বর, ২০১৩ তারিখে রাশিয়ার মস্কোর শহরতলির ক্রাসনোগর্স্কের ক্রোকাস সিটি হলে অনুষ্ঠিত হয়েছিল। অনুষ্ঠান শেষে মার্কিন যুক্তরাষ্ট্রের অলিভিয়া কুলপো তার উত্তরসূরি ভেনেজুয়েলার গ্যাব্রিয়েলা ইসলারকে মুকুট পরান। ৮৬ জন প্রতিযোগী শিরোনামের জন্য প্রতিদ্বন্দ্বিতা করেছিল।
মিস ইউনিভার্স ২০১২

মিস ইউনিভার্স ২০১২, ৬১তম মিস ইউনিভার্স প্রতিযোগিতা, ১৯ ডিসেম্বর, ২০১২ তারিখে প্ল্যানেট হলিউড রিসোর্ট অ্যান্ড ক্যাসিনো, লাস ভেগাস, নেভাদা, মার্কিন যুক্তরাষ্ট্রে পিএইচ লাইভে অনুষ্ঠিত হয়েছিল। অনুষ্ঠান শেষে অ্যাঙ্গোলার লেইলা লোপেস তার উত্তরসূরি মার্কিন যুক্তরাষ্ট্রের অলিভিয়া কুলপোকে মুকুট পরান। এটি ছিল মার্কিন যুক্তরাষ্ট্রের অষ্টম মুকুট। এবার প্রতিযোগিতায় ৮৯ জন প্রতিযোগী অংশ নেন।
মাম্মাদবায়লী সমাধিসৌধ

মাম্মাদবেইলি সমাধি () বা ইয়াহিয়া ইবনে মুহাম্মদ আল-হাজের সমাধিসৌধ হলো আজারবাইজানের জাঙ্গিলান জেলার মাম্মাদবেইলি গ্রামের উচ্চভূমিতে অবস্থিত ১৪ শতকের একটি সমাধিসৌধ।
১৩০৫ সালে সিল্ক রোডে স্থপতি আলী মজিদ আদ-দীন সমাধিসৌধটি নির্মাণ করেছিলেন। ১৯৭৫ সালে, সমাধির ভূগর্ভস্থ অংশে খনন কাজ করা হয়, যার ফলস্বরূপ এই সমাধিটি পাওয়া গেছে।
সমাধিসৌধের একটি আয়তক্ষেত্রাকার আকৃতি রয়েছে যার মাত্রা ২৯৫×৩৩০ মিটার। সমাধির প্রবেশদ্বার পশ্চিম অংশে অবস্থিত। দরজার প্রস্থ ৭৬ সেমি এবং উচ্চতা ৮৮ সেমি। ইসলামের নিয়মানুসারে সমাধিতে প্রবেশের দৈর্ঘ্য ১.২০ মিটারের বেশি হওয়া উচিত নয়, যাতে প্রবেশকারী ব্যক্তি মৃত ব্যক্তির স্মৃতির প্রতি শ্রদ্ধা জানাতে পারে। মধ্যযুগে এই ধরনের সমাধিগুলি সামন্ত আভিজাত্য এবং সুপরিচিত লোকদের কবরের উপর নির্মিত হতো। বর্তমানে সমাধিসৌধের শীর্ষ ধ্বংসপ্রাপ্ত, যা আট-প্রান্তের প্রিজম আকারে নির্মিত হয়েছিল, যা একটি পিরামিডের আকারে ছাদের সাথে পরিপূরক।
এর দেয়ালগুলি ভিতরে এবং বাইরে থেকে ধারালো পাথর দিয়ে ঘষে পুঙ্খানুপুঙ্খভাবে পুনরুদ্ধার করা হয়েছে। কিন্তু এর সমাধিসৌধ ভেতরের দিক থেকে চতুর্ভুজাকার। সমাধিসৌধের দরজাটি ১.৮ মিটার উচ্চতায় অবস্থিত। অভ্যন্তরীণ খিলানটি গোলাকার, কিন্তু বাইরের দিকে একটি পিরামিড আকার রয়েছে। এই ধরনের নির্মাণ আজারবাইজানের অনেক স্মৃতিস্তম্ভের জন্য আদর্শ।
সমাধিসৌধের দরজায় আরবি ভাষায় একটি পটীবন্ধনী রয়েছে। এতে বলা হয়েছে: "আমি - ইয়াহিয়া ইবনে মুহাম্মাদ আল-হাজ, এই ভবনের মালিক একজন দুর্বল দাস যার জন্য মহান আল্লাহর অনুগ্রহ প্রয়োজন এবং আলী মজিদ আদ-দীনকে ৭০৪ তম বছরের রমজান মাসে এই ভবনটি নির্মাণের প্রস্তাব দিয়েছিলাম।" (২৮.তৃতীয়-২৭.চতুর্থ-১৩০৫)। পটীবন্ধনীর শুরুতে একটি ফ্রেমে কুরআনের আয়াত রয়েছে - দ্বিতীয়-১৬-১৮: ৬১-১৩: ৬৫-৩৫ (১৭, ২০, ২০) নং।
রাবিয়া ইবনে আল-হারিস

রাবিয়াহ ইবনে আল-হারিস () (c.566-c.640) ছিলেন ইসলামের নবী মুহাম্মদের প্রথম চাচাতো ভাই এবং সহচর।
তিনি মক্কার কুরাইশ বংশের হাশিম গোত্রের আল-হারিস ইবনে আবদুল মুত্তালিবের পুত্র ছিলেন।
তিনি তার চাচাতো বোন উম আল-হাকাম বিনতে আল-জুবায়েরকে বিয়ে করেন এবং তাদের নয়টি সন্তান ছিল।
বলা হয়ে থাকে যে রাবিয়া ৬২৪ সালে বদরের যুদ্ধে অংশ নেননি কারণ সে সময় তিনি সিরিয়ায় ছিলেন।
৬২৭ খ্রিষ্টাব্দে খাদের যুদ্ধের সময় তিনি ইসলাম ধর্ম গ্রহণ করেন এবং মদিনায় অভিবাসিত হন। 
রাবিয়ার ছেলে আদম শিশু অবস্থায় পালক মায়ের সাথে বকর গোত্রে বসবাস করতেন। এদিকে বকর গোত্রের হুধাইল গোত্রের সাথে যুদ্ধ চলছিলো। আদম তার তাঁবু থেকে বেরিয়ে আসে এবং যুদ্ধের মধ্যবর্তী কোলাহলে জড়িয়ে পড়ে। হুধাইল গোত্রের এক ব্যক্তি থেকে ছোড়া পাথরদ্বারা আদমের মাথায় আঘাতপ্রাপ্ত হয় এবং আদম সেখানেই মৃত্যুবরণ করে। 
রাবিয়া তার ছেলের মৃত্যুর জন্য হুধাইলের কাছ থেকে রক্ত-অর্থ বা পাল্টা-হত্যার দাবি করতে চেয়েছিলেন তবে এর আগেই মুহাম্মাদ মক্কা জয় করেন। ওইদিন মুহাম্মদ সকল রক্তপণ বাতিল করেন এবং বিশেষ করে রাবিয়ার ঘটনাটি দিয়েই এই রক্তপণ বাতিলের সূচনা করেন। যাইহোক, ইবনে ইসহাক দাবি করেন যে দুই বছর পরে, ৬৩২ এর বিদায় হজ্বে এই বাতিলের ঘোষণা করা হয়েছিল।পৌত্তলিক যুগে যে সকল রক্তঝরানো হয়েছে তা অপ্রতিশোধপরায়ণ রাখতে হবে। প্রথমেই আমি রাবিয়া ইবনে আল হারিসের রক্তপণের দাবি বিলোপ করলাম। পৌত্তলিক যুগে এটিই প্রথম রক্ত ঝরানো যা আমি মোকাবেলা করলাম। এভাবেই মুহাম্মদ রাবিয়াকে হত্যাকারীর কাছ থেকে প্রতিশোধ নিতে বাধা দিয়েছিলেন।
হুনাইনের যুদ্ধে যে দশজন পালিয়ে যাননি, তাদের মধ্যে রাবিয়া ও তার ভাই আবু সুফিয়ানও ছিলেন অন্যতম।
রাবিয়া ৬৩৬ খ্রিষ্টাব্দের পর কিন্তু ৬৪৪ খ্রিষ্টাব্দের পূর্বে মৃত্যুবরণ করেন।
ঘরে মলিন মুখ দেখে গলিস নে− ওরে ভাই

ঘরে মলিন মুখ দেখে গলিস নে− ওরে ভাই হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন "গীতবিতান" গ্রন্থের "স্বদেশ" পর্যায়ভুক্ত ৩১ সংখ্যক গান। বঙ্গভঙ্গ-বিরোধী আন্দোলনের পটভূমিতে ১৩১২ বঙ্গাব্দের ১১ আশ্বিনের পূর্বে রচিত ৮ ছত্রের এই গানটি প্রথম প্রকাশিত হয়েছিল "বাউল" নামক গীতিগ্রন্থে (১৪ আশ্বিন ১৩১২/ ৩০ সেপ্টেম্বর ১৯০৫)। এছাড়া গানটি পুনঃপ্রকাশিত হয় "গান" (১৩১৬ সংস্করণের "জাতীয়সঙ্গীত" পর্যায়ে) ও "গান" (১৩২১) গীতিগ্রন্থে, "কাব্যগ্রন্থ"-এর দশম খণ্ডের (১৩২১) "জাতীয়সঙ্গীত" পর্যায়ে, "গীতবিতান" গীতি-সংকলনের প্রথম সংস্করণের (আশ্বিন ১৩৩৮) প্রথম খণ্ডে এবং "গীতবিতান"-এর দ্বিতীয় সংস্করণের (ভাদ্র ১৩৪৫) প্রথম খণ্ডে। গানটির পাঠ "খেয়া" কাব্যগ্রন্থে মুদ্রিত পাঠের অনুরূপ। গানটির রচনাস্থল গিরিডি, মতান্তরে সম্ভবত কলকাতা। গানটি বাউল সুরের গান হিসেবে উল্লিখিত হলেও এটির স্বরলিপি পাওয়া যায় না। তবে ১৯০৫ থেকে ১৯০৮ সালের মধ্যবর্তী কোনও এক সময়ে রবীন্দ্রনাথ স্বকণ্ঠে এই গানটি রেকর্ড করেছিলেন (এইচ. বোস রেকর্ডস ৩৬৪)। গানটির পাণ্ডুলিপি "এমএস ১১০(১)" নামে পরিচিত। পরবর্তীকালে চেষ্টা সত্ত্বেও এইচ. বোস রেকর্ডস থেকে রবীন্দ্রনাথের স্বকণ্ঠে রেকর্ড করা কোনও গানই উদ্ধার করা যায়নি।
আল দিস্সি মসজিদ

আল দিস্সি মসজিদ বা আল দিসি মসজিদ () আর্মেনীয় কোয়ার্টারের প্রান্তে জেরুজালেম শহরের মধ্যে অবস্থিত একটি প্রাচীন মসজিদ। 
২০১৮ সালে মরোক্কোর রাজা, ষষ্ঠ মোহাম্মদ, মসজিদটির সংস্কারের জন্য অর্থায়ন করেছিলেন; ইসরায়েলি সংবাদপত্র ইয়েদিওথ আহরনোথ বলে স্থানীয় ইহুদি সম্প্রদায় এবং "ওয়াকফ" "একটি চুক্তিতে এসেছে" যে মিনার থেকে কোন মুয়াজ্জিন ঘোষণা বা আহ্বান করবেনা। জেরুজালেমের ইমাম শেখ মাজেন আহরাম বলেন ইসরায়েলি কর্তৃপক্ষ ১৯৯৩ সালে মসজিদের লাউডস্পিকার বাজেয়াপ্ত করেছিল যারা পরবর্তীতে মিনার থেকে কোনো ঘোষণা বা আহ্বানকেও বাধা দেয়। তিনি আরও বলেন, মসজিদের সামনের জমি ইসলামি ওয়াকফের মালিকানাধীন যা ইসরায়েল দ্বারা বাজেয়াপ্ত করে গাড়ি পার্কিংয়ে রূপান্তরিত করে এবং ইহুদি কোয়ার্টারের কাছাকাছি অবস্থানের কারণে মসজিদে যাতায়াতকারীরা বর্ণবাদ, অপমান এবং হয়রানির স্বীকার হয়েছেন।
মসজিদটি মুয়াযযাম ঈসার আইয়ুবীয় যুগের এবং পরে মামলুক যুগে এটি পুনরুদ্ধার করা হয়েছিল। ১৪৮৭ সালে কামেলি ইবনে আবু শরীফ মসজিদে অনুদান করেন। এবং মসজিদটিকে "মসজিদে ওমর" হিসাবে উল্লেখ করেছেন। পরবর্তীকালে জেরুসালেমের দিস্সি পরিবারের একজন সদস্যের নামানুসারে আল দিস্সি মসজিদ নামকরণ করা হয়।
১৯৬৭-৭৬ এ ঐ স্থান সংলগ্ন "ইহুদি কোয়ার্টার ডেভেলপমেন্ট কোম্পানি" দ্বারা সম্পাদিত ধ্বংসের কাজ মসজিদের কাঠামোকে ক্ষতিগ্রস্ত করেছে; এটি পরবর্তীকালে ইসলামী ওয়াকফ দ্বারা সংস্কার করা হয়।
মসজিদটিতে একটি মিনার রয়েছে যা প্রায় ১৫ মিটার উঁচু এবং এর আয়তন ৬০ বর্গ মিটার। মসজিদের নামাজের জায়গাটি প্রধান প্রবেশপথের নিম্ন স্টীল গেটের পিছনে একটি ছোট করিডোর বরাবর অবস্থিত।
মিস ইউনিভার্স ২০১১

মিস ইউনিভার্স ২০১১, মিস ইউনিভার্স প্রতিযোগিতার ৬০তম বার্ষিকী, ১২ সেপ্টেম্বর, ২০১১ তারিখে ক্রেডিকার্ড হলে, সাও পাওলো, ব্রাজিলে অনুষ্ঠিত হয়েছিল। অ্যাঙ্গোলার লেইলা লোপেস অনুষ্ঠান শেষে তার পূর্বসূরি মেক্সিকোর জিমেনা নাভারেতকে মুকুট পরান। তিনি অ্যাঙ্গোলার প্রথম মহিলা এবং ১৯৭৮ সালে দক্ষিণ আফ্রিকা, ১৯৯২ সালে নামিবিয়া এবং ১৯৯৯ সালে বতসোয়ানার পরে শিরোপা জেতা আফ্রিকান চতুর্থ মহিলা। ৮৯টি দেশ ও অঞ্চল এই বছর প্রতিযোগিতায় অংশ নিয়েছিল।
মিস ইউনিভার্স ২০১০

মিস ইউনিভার্স ২০১০ ছিল ৫৯তম মিস ইউনিভার্স প্রতিযোগিতা, যা ২৩ আগস্ট, ২০১০ তারিখে মার্কিন যুক্তরাষ্ট্রের নেভাদা, লাস ভেগাসের মান্দালে বে ইভেন্ট সেন্টারে অনুষ্ঠিত হয়। ভেনেজুয়েলার স্টেফানিয়া ফার্নান্দেজ অনুষ্ঠান শেষে তার উত্তরসূরি মেক্সিকোর জিমেনা নাভারেতকে মুকুট পরান। মিস ইউনিভার্সে এটি মেক্সিকোর দ্বিতীয় জয়।
সারা বিশ্ব থেকে ৮৩ জন প্রতিযোগী এই বছরে প্রতিদ্বন্দ্বিতা করেছিল।
মিস ইউনিভার্স ২০১৭

মিস ইউনিভার্স ২০১৭ ছিল ৬৬তম মিস ইউনিভার্স প্রতিযোগিতা, ২৬ নভেম্বর ২০১৭-এ মার্কিন যুক্তরাষ্ট্রের নেভাদা, লাস ভেগাসে প্ল্যানেট হলিউড -এ এক্সিস এ অনুষ্ঠিত হয়। অনুষ্ঠান শেষে ফ্রান্সের আইরিস মিত্তেনারে তার উত্তরসূরি দক্ষিণ আফ্রিকার ডেমি-লে নেল-পিটার্সের মুকুট পরান।
মিস ইউনিভার্স ২০০৯

মিস ইউনিভার্স ২০০৯, ৫৮তম মিস ইউনিভার্স প্রতিযোগিতা, ২৩ আগস্ট, ২০০৯ এ বাহামাসের নাসাউ এর আটলান্টিস প্যারাডাইস আইল্যান্ডের ইম্পেরিয়াল বলরুমে অনুষ্ঠিত হয়েছিল। অনুষ্ঠান শেষে ভেনেজুয়েলার স্টেফানিয়া ফার্নান্দেজকে ভেনেজুয়েলার ডায়ানা মেন্ডোজা মুকুট পরান, যা মিস ইউনিভার্সের ইতিহাসে প্রথমবার একটি দেশ পর পর দুইবার খেতাব জিতলো।
মিস ইউনিভার্স ২০০৮

মিস ইউনিভার্স ২০০৮, ৫৭ তম মিস ইউনিভার্স প্রতিযোগিতা, ১৪ জুলাই, ২০০৮-এ ভিয়েতনামের না ট্রাং -এর ক্রাউন কনভেনশন সেন্টারে অনুষ্ঠিত হয়েছিল। অনুষ্ঠানের শেষে ভেনিজুয়েলার ডায়ানা মেন্ডোজাকে জাপানের রিও মোরি তার উত্তরসূরি হিসেবে মুকুট পরান। এই বছরে ৮০ জন প্রতিযোগী প্রতিদ্বন্দ্বিতা করেছিল
মিস ইউনিভার্স ২০০৭

মিস ইউনিভার্স ২০০৭, ৫৬ তম মিস ইউনিভার্স প্রতিযোগিতা, মেক্সিকো সিটির ন্যাশনাল অডিটোরিয়ামে ২৮ মে ২০০৭ তারিখে অনুষ্ঠিত হয়। অনুষ্ঠান শেষে জাপানের রিও মোরিকে তার উত্তরসূরি হিসেবে পুয়ের্তো রিকোর জুলেইকা রিভেরা মুকুট পরান। মিস ইউনিভার্সে এটি জাপানের দ্বিতীয় জয়। ৭৭ জন প্রতিযোগী এ বছর প্রতিদ্বন্দ্বিতা করেছিল।
মিস ইউনিভার্স ২০০৬

মিস ইউনিভার্স ২০০৬, ৫৫তম মিস ইউনিভার্স প্রতিযোগিতা, ২৩ জুলাই, ২০০৬ এ মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের শ্রাইন অডিটোরিয়ামে অনুষ্ঠিত হয়েছিল। অনুষ্ঠান শেষে কানাডার নাটালি গ্লেবোভা পুয়ের্তো রিকোর জুলেইকা রিভেরাকে মুকুট পরান। এই নিয়ে ৫ম বার মিস ইউনিভার্স জিতেছেন পুয়ের্তো রিকো। ৮৬ জন প্রতিযোগীর একটি রেকর্ড শিরোনামের জন্য প্রতিদ্বন্দ্বিতা করেছিল।
মিস ইউনিভার্স ২০০৫

মিস ইউনিভার্স ২০০৫, ৫৪তম মিস ইউনিভার্স প্রতিযোগিতা, ৩১ মে, ২০০৫ থাইল্যান্ডের ব্যাংকক মেট্রোপলিটন অঞ্চলের ননথাবুরি প্রদেশের ইমপ্যাক্ট অ্যারেনায় অনুষ্ঠিত হয়েছিল। অনুষ্ঠান শেষে অস্ট্রেলিয়ার জেনিফার হকিন্স তার উত্তরসূরি হিসেবে কানাডার নাটালি গ্লেবোভাকে মুকুট পরান। কানাডা দ্বিতীয়বারের মতো মিস ইউনিভার্স জিতলো। ৮১ জন প্রতিযোগী এই বছরে প্রতিদ্বন্দ্বিতা করেছিল।
মিস ইউনিভার্স ২০০৪

মিস ইউনিভার্স ২০০৪, ৫৩তম মিস ইউনিভার্স প্রতিযোগিতা, ১ জুন, ২০০৪ এ ইকুয়েডরের কুইটোতে সেন্ট্রো ডি কনভেনসিওনেস সেমেক্সপোতে অনুষ্ঠিত হয়েছিল। অনুষ্ঠান শেষে অস্ট্রেলিয়ার জেনিফার হকিন্সকে তার উত্তরসূরি হিসেবে ডোমিনিকান রিপাবলিকের অ্যামেলিয়া ভেগা মুকুট পরান। এই নিয়ে ২য় বারের মতো মিস ইউনিভার্স জিতলো অস্ট্রেলিয়া। এই বছরে ৮০ জন প্রতিযোগী প্রতিদ্বন্দ্বিতা করেছিল।
মিস ইউনিভার্স ২০০৩

মিস ইউনিভার্স ২০০৩, ৫২তম মিস ইউনিভার্স প্রতিযোগিতা, ৩ জুন, ২০০৩ তারিখে পানামা সিটির ফিগালি কনভেনশন সেন্টারে অনুষ্ঠিত হয়েছিল। অনুষ্ঠান শেষে পানামার জাস্টিন পাসেক তার উত্তরসূরি হিসেবে ডোমিনিকান রিপাবলিকের অ্যামেলিয়া ভেগাকে মুকুট পরান।
মিস ইউনিভার্স ২০০২

মিস ইউনিভার্স ২০০২, ৫১তম মিস ইউনিভার্স প্রতিযোগিতা, ২৯ মে, ২০০২ তারিখে পুয়ের্তো রিকোর সান জুয়ানে কোলিসিও রবার্তো ক্লেমেন্টে অনুষ্ঠিত হয়েছিল। ৭৫ জন প্রতিনিধি এই বছরে প্রতিদ্বন্দ্বিতা করেন। অনুষ্ঠান শেষে রুশ ওক্সানা ফেডোরোভাকে তার উত্তরসূরি হিসেবে পুয়ের্তো রিকোর ডেনিস কুইওনেস মুকুট পরান। চার মাস পরে ফেডোরোভা সিংহাসনচ্যুত হন এবং পানামার প্রথম রানার আপ জাস্টিন পাসেক মিস ইউনিভার্স খেতাব গ্রহণ করেন।
মিস ইউনিভার্স ২০০১

মিস ইউনিভার্স ২০০১, মিস ইউনিভার্স প্রতিযোগিতার ৫০তম বার্ষিকী, ১১ মে, ২০০১ তারিখে পুয়ের্তো রিকোর বায়ামনের কোলিসিও রুবেন রদ্রিগেজে অনুষ্ঠিত হয়েছিল। অনুষ্ঠান শেষে ভারতের লারা দত্ত তার উত্তরসূরি হিসেবে পুয়ের্তো রিকোর ডেনিস কুইওনেসকে মুকুট পরান। ৭৭ জন প্রতিযোগী এই বছর প্রতিদ্বন্দ্বিতা করেছিল।
মিস ইউনিভার্স ১৯৯০

মিস ইউনিভার্স ১৯৯০, ৩৯তম মিস ইউনিভার্স প্রতিযোগিতা, ১৫ এপ্রিল, ১৯৯০-এ লস অ্যাঞ্জেলেস, ক্যালিফোর্নিয়া, মার্কিন যুক্তরাষ্ট্রের শুবার্ট থিয়েটারে অনুষ্ঠিত হয়।
মিস ইউনিভার্স ১৯৯১

মিস ইউনিভার্স ১৯৯১, মিস ইউনিভার্স প্রতিযোগিতার ৪০তম বার্ষিকী, ১৭ মে, ১৯৯১-এ লাস ভেগাস, নেভাদা, মার্কিন যুক্তরাষ্ট্রের আলাদিন থিয়েটারে পারফর্মিং আর্টস -এ অনুষ্ঠিত হয়েছিল। অনুষ্ঠান শেষে মেক্সিকোর লুপিটা জোনসকে মুকুট পরান বিদায়ী নরওয়ের মোনা গ্রুড্ট। ৭৩ জন প্রতিযোগী এই প্রতিযোগিতায় অংশ নেয়।
মিস ইউনিভার্স ১৯৯২

মিস ইউনিভার্স ১৯৯২, ৪১তম মিস ইউনিভার্স প্রতিযোগিতা, ৯ মে ১৯৯২ থাইল্যান্ডের ব্যাংককের কুইন সিরিকিট ন্যাশনাল কনভেনশন সেন্টারে অনুষ্ঠিত হয়েছিল। এই বছরে ৭৮ জন প্রতিযোগী প্রতিদ্বন্দ্বিতা করেন। অনুষ্ঠান শেষে নামিবিয়ার মিশেল ম্যাকলিনকে মুকুট পরান বিদায়ী মেক্সিকোর লুপিটা জোন্স।
মিস ইউনিভার্স ১৯৯৩

মিস ইউনিভার্স ১৯৯৩, ৪২তম মিস ইউনিভার্স প্রতিযোগিতা, ২১ মে ১৯৯৩ সালে মেক্সিকো সিটি, মেক্সিকোতে অডিটোরিও ন্যাসিওনাল এ অনুষ্ঠিত হয়। অনুষ্ঠান শেষে পুয়ের্তো রিকোর দায়ানারা টরেসকে মুকুট পরান নামিবিয়ার বিদায়ী শিরোপাধারী মিশেল ম্যাকলিন। ৭৯ জন প্রতিযোগী প্রতিযোগিতায় অংশ নিয়েছিল।
মিস ইউনিভার্স ১৯৯৪

মিস ইউনিভার্স ১৯৯৪, ৪৩তম মিস ইউনিভার্স প্রতিযোগিতা, ২১ মে ১৯৯৪ ফিলিপাইনের পাসেতে ফিলিপাইন ইন্টারন্যাশনাল কনভেনশন সেন্টারের প্লেনারি হলে অনুষ্ঠিত হয়েছিল। ৭৭ জন প্রতিযোগী এই বছর প্রতিদ্বন্দ্বিতা করেছিল।
মিস ইউনিভার্স ১৯৯৫

মিস ইউনিভার্স ১৯৯৫, ৪৪তম মিস ইউনিভার্স প্রতিযোগিতা, ১২ মে ১৯৯৫ তারিখে নামিবিয়ার উইন্ডহোক কান্ট্রি ক্লাব রিসোর্টে অনুষ্ঠিত হয়েছিল। অনুষ্ঠান শেষে ভারতের সুস্মিতা সেনকে মুকুট পরান বিদায়ী যুক্তরাষ্ট্রের চেলসি স্মিথ। এই বছরে ৮২ জন প্রতিযোগী প্রতিদ্বন্দ্বিতা করেছিলেন।
মিস ইউনিভার্স ১৯৯৬

মিস ইউনিভার্স ১৯৯৬, ৪৫তম মিস ইউনিভার্স প্রতিযোগিতা, ১৭ মে, ১৯৯৬-এ মার্কিন যুক্তরাষ্ট্রের নেভাডা, লাস ভেগাসে পারফর্মিং আর্টসের জন্য আলাদিন থিয়েটারে অনুষ্ঠিত হয়েছিল। অনুষ্ঠান শেষে ভেনেজুয়েলার অ্যালিসিয়া মাচাদোকে মুকুট পরান বিদায়ী মার্কিন যুক্তরাষ্ট্রের চেলসি স্মিথ। ৭৯ জন প্রতিযোগী এই সংস্করণে প্রতিদ্বন্দ্বিতা করেছিল। ১৯৭৯ সালে মারিতজা সায়ালেরো এবং ১৯৮৬ সালে বারবারা প্যালাসিওসের পর তৃতীয় ভেনিজুয়েলা নারী মিস ইউনিভার্স জিতলো।
মিস ইউনিভার্স ১৯৯৭

মিস ইউনিভার্স ১৯৯৭, ৪৬তম মিস ইউনিভার্স প্রতিযোগিতা, ১৬ মে, ১৯৯৭ তারিখে মিয়ামি বিচ, ফ্লোরিডা, মার্কিন যুক্তরাষ্ট্রের মিয়ামি বিচ কনভেনশন সেন্টারে অনুষ্ঠিত হয়েছিল। অনুষ্ঠান শেষে যুক্তরাষ্ট্রের ব্রুক লিকে মুকুট পরান ভেনিজুয়েলার অ্যালিসিয়া মাচাডো। ৭৪ জন প্রতিনিধি এই বছর প্রতিদ্বন্দ্বিতা করেন।
মিস ইউনিভার্স ১৯৯৮

মিস ইউনিভার্স ১৯৯৮, ৪৭তম মিস ইউনিভার্স প্রতিযোগিতা, ১২ মে, ১৯৯৮ তারিখে হাওয়াইয়ের হনলুলুতে স্ট্যান শেরিফ এরেনায় অনুষ্ঠিত হয়েছিল। অনুষ্ঠান শেষে ত্রিনিদাদ ও টোবাগোর ওয়েন্ডি ফিটজউইলিয়ামকে মুকুট পরান বিদায়ী মার্কিন যুক্তরাষ্ট্রের ব্রুক লি। ৮১ জন প্রতিযোগী এই বছর প্রতিদ্বন্দ্বিতা করে।
মিস ইউনিভার্স ১৯৯৯

মিস ইউনিভার্স ১৯৯৯, ৪৮তম মিস ইউনিভার্স প্রতিযোগিতা, ২৬ মে ১৯৯৯ সালে চাগুয়ারমাস, ত্রিনিদাদ ও টোবাগোর চাগুয়ারমাস কনভেনশন সেন্টারে অনুষ্ঠিত হয়েছিল। অনুষ্ঠান শেষে বতসোয়ানার এমপুলে কোয়ালাগোবেকে মুকুট পরান বিদায়ী ত্রিনিদাদ ও টোবাগোর ওয়েন্ডি ফিটজউইলিয়াম। ৮৪ জন প্রতিযোগী এই বছর প্রতিদ্বন্দ্বিতা করে।
মিস ইউনিভার্স ২০০০

মিস ইউনিভার্স ২০০০, ৪৯তম মিস ইউনিভার্স প্রতিযোগিতা, ১২ মে ২০০০ সাইপ্রাসের নিকোসিয়ার এলেফথেরিয়া ইনডোর হলে অনুষ্ঠিত হয়। অনুষ্ঠান শেষে ভারতের লারা দত্তকে তার উত্তরসূরি হিসেবে বতসোয়ানার এমপুলে কোয়ালাগোবে মুকুট পরান। ৭৯ জন প্রতিযোগী শিরোনামের জন্য প্রতিদ্বন্দ্বিতা করে। এটি ছিল দ্বিতীয় ভারতীয় শিরোপা (প্রথমটি ১৯৯৪ সালে সুস্মিতা সেন)।
ভিকে শশিকলা

বিবেকানন্দন কৃষ্ণবেণী শশিকলা (জন্ম 18 আগস্ট 1954), হলেন একজন ভারতীয় ব্যবসায়ী এবং রাজনীতিবিদ যিনি আম্মা মক্কাল মুনেত্রা কাজগাম, একটি দ্রাবিড় পার্টির প্রথম এবং বর্তমান সভাপতি
মিস ইউনিভার্স ১৯৮৩

মিস ইউনিভার্স ১৯৮৩, ৩২তম মিস ইউনিভার্স প্রতিযোগিতা, ১১ জুলাই ১৯৮৩ তারিখে সেন্ট লুইস, মিসৌরি, মার্কিন যুক্তরাষ্ট্রের কিয়েল অডিটোরিয়ামে অনুষ্ঠিত হয়। অনুষ্ঠান শেষে নিউজিল্যান্ডের লরেন ডাউনসকে মুকুট পরান বিদায়ী কানাডার কারেন ডায়ান বাল্ডউইন। এ বছর ৮০ জন প্রতিযোগী প্রতিদ্বন্দ্বিতা করেছিল। নিউজিল্যান্ড এটাই প্রথম ও একমাত্র শিরোপা।
মিস ইউনিভার্স ১৯৮৪

মিস ইউনিভার্স ১৯৮৪, ৩৩তম মিস ইউনিভার্স প্রতিযোগিতা, ৯ জুলাই ১৯৮৪-এ মার্কিন যুক্তরাষ্ট্রের ফ্লোরিডার মিয়ামিতে জেমস এল. নাইট কনভেনশন সেন্টারে অনুষ্ঠিত হয়। অনুষ্ঠান শেষে সুইডেনের ইভন রাইডিংকে মুকুট পরান বিদায়ী নিউজিল্যান্ডের লরেন ডাউনস। 
এই বছরে ৮১ জন প্রতিযোগী প্রতিদ্বন্দ্বিতা করেছিল।
সুনন্দ সান্যাল

সুনন্দ সান্যাল (১ ফেব্রুয়ারি  ১৯৩৪ – ২২ মার্চ  ২০২২) ছিলেন পশ্চিমবঙ্গের  একজন বিশিষ্ট শিক্ষাবিদ,  প্রাবন্ধিক, সমাজসেবী এবং কলামিসট। তিনি রাজ্যের শিক্ষাক্ষেত্রে দলতন্ত্র প্রতিষ্ঠার বিরোধিতা ও মাতৃভাষায় শিক্ষা প্রদান আন্দোলনে উল্লেখযোগ্য ভূমিকা নিয়েছিলেন। মাতৃভাষায় শিক্ষার বিষয়েও তিনি ছিলেন বাংলার শিক্ষা আন্দোলনের অগ্রণী ব্যক্তিত্ব।
অধ্যাপক সুনন্দ সান্যালের জন্ম ১৯৩৪ খ্রিস্টাব্দের ১ ফেব্রুয়ারি ব্রিটিশ ভারতের অধুনা বাংলাদেশের  পাবনার এক সম্ভ্রান্ত পরিবারে তিনি পাবনায় স্কুলের পড়াশোনা শেষ করে উচ্চ শিক্ষার্থে কলকাতায় আসেন। তারপর হায়দ্রাবাদ ও লিডস বিশ্ববিদ্যালয়ে পড়াশোনা করেন।
তিনি ইংরাজী ভাষা ও সাহিত্যেরকলকাতা বিশ্ববিদ্যালয়ের ইংরাজী ভাষা ও সাহিত্যের স্নাতক ও স্নাতকোত্তর। ১৯৭০ এর দশকের প্রথমে তিনি হায়দ্রাবাদের ইংরেজি এবং বিদেশী ভাষা বিশ্ববিদ্যালয়ের স্নাতকোত্তর ডিগ্রি লাভ করেন।
তিনি বেলুড় মঠের রামকৃষ্ণ মিশন বিদ্যামন্দিরে ইংরাজী ভাষা ও সাহিত্যের অধ্যাপনা দিয়ে কর্মজীবন শুরু করেন। তিনি কলকাতা বিশ্ববিদ্যালয় ও বর্ধমান বিশ্ববিদ্যালয়ের ও অংশকালীন সময়ের প্রভাষক  ছিলেন। বিভিন্ন সময়ে তিনি সামাজিক বিষয় নিয়ে ইংরাজী ও আঞ্চলিক ভাষায় বহু পত্র পত্রিকায় নিবন্ধ প্রকাশ করে সংশ্লিষ্ট মহলের দৃষ্টি আকর্ষণ করেন। 
পশ্চিমবঙ্গের বামফ্রন্ট এবং পরবর্তী সময়ে তৃণমূল কংগ্রেস প্রশাসন - দুই সরকারের শিক্ষা কমিশনের গুরুত্বপূর্ণ সদস্য ছিলেন। ইংরাজী ভাষা শিক্ষা নিয়ে বামনীতির সমালোচনা করে কমিশনের চেয়ারম্যান মন্ত্রী অশোক মিত্রের বিরাগভাজন হন। তার কাছে গ্রামের গরিব ছেলেমেয়েদের প্রকৃত শিক্ষাদানের দাবি সবসময় অগ্রাধিকার পেয়েছে।   অধ্যাপক সান্যালের নেতৃত্বে "অল বেঙ্গল সেভ এডুকেশন কমিটি" বহু আন্দোলন করেছে। তার নিরলস প্রতিবাদের কারণে বামফ্রন্ট সরকার প্রাথমিক স্তরে ইংরাজী ফিরিয়ে আনতে বাধ্য হয়।
অধ্যাপক সান্যাল তরুণকান্তি নস্করের নেতৃত্বে অল বেঙ্গল সেভ এডুকেশন কমিটির সঙ্গেও ঘনিষ্ঠভাবে জড়িত ছিলেন। প্রফেসর সান্যাল সবসময় চেয়েছিলেন দরিদ্র গ্রামীণ শিশুদের জন্য উপযুক্ত শিক্ষা। এলএফ সরকারের শিক্ষানীতির বিরুদ্ধে তার দীর্ঘস্থায়ী বিরোধিতার কারণে সরকার শেষ পর্যন্ত প্রাথমিক স্তরে ইংরেজি ফিরিয়ে আনতে বাধ্য হয়।
অধ্যাপক সুনন্দ  সান্যাল আরো অনেক বিশিষ্ট ব্যক্তিদের সঙ্গে নিয়ে মমতা বন্দ্যোপাধ্যায়ের সিঙ্গুর, নন্দীগ্রাম ও জঙ্গল মহল  নিয়ে আন্দোলনকে সমর্থন করতে গণমুক্তি পরিষদ গঠন করেন। জনমত গঠনে তিনি এই সমস্ত অঞ্চলে র‌্যালিতে অংশ নেন।। রাজ্যে সরকার  পরিবর্তনের পর স্কুলশিক্ষা বিশেষজ্ঞ কমিটির চেয়ারম্যান পদে যোগ দেন তিনি। কিন্তু  কয়েকমাসের মধ্যে সেই পদ ছেড়ে দেন। তিনি  তৃণমূল কংগ্রেস সরকারের কামদুনি থেকে সারদা বিভিন্ন বিষয়েও সক্রিয় ছিলেন।
অধ্যাপক সুনন্দ সান্যাল বেশ কিছু দিন ধরে বার্ধক্যজনিত রোগে ভুগছিলেন। ২০২২ খ্রিস্টাব্দের  ২৬ ফেব্রুয়ারি কলকাতা এক বেসরকারি হাসপাতালে ভর্তি করানো হয়। কিন্তু তিনি ২২ মার্চ শেষ নিঃশ্বাস ত্যাগ করেন। 
পশ্চিমবঙ্গের প্রাক্তন অ্যাডভোকেট জেনারেল বিমল চট্টোপাধ্যায় তাকে একজন নৈতিক মূল্যবোধে, সততায় ও জ্ঞানে সংপৃক্ত ব্যক্তিত্ব হিসাবে বর্ণনা করেন।।
মিস ইউনিভার্স ১৯৮৫

মিস ইউনিভার্স ১৯৮৫, ৩৪তম মিস ইউনিভার্স প্রতিযোগিতা, ১৫ জুলাই ১৯৮৫-এ মার্কিন যুক্তরাষ্ট্রের ফ্লোরিডার মিয়ামিতে জেমস এল. নাইট কনভেনশন সেন্টারে অনুষ্ঠিত হয়। ৭৯ জন প্রতিযোগী প্রতিযোগিতায় অংশ নিয়েছিল। অনুষ্ঠান শেষে পুয়ের্তো রিকোর ডেবোরা কার্থি- দেউকে মুকুট পরান বিদায়ী সুইডেনের ইভন রাইডিং।
মিস ইউনিভার্স ১৯৮৬

মিস ইউনিভার্স ১৯৮৬, ৩৫তম মিস ইউনিভার্স প্রতিযোগিতা, ২১ জুলাই ১৯৮৬ তারিখে পানামা সিটির আটলাপা কনভেনশন সেন্টারে অনুষ্ঠিত হয়। ভেনেজুয়েলার বারবারা প্যালাসিওস টেইডেকে মুকুট পরা পুয়ের্তো রিকোর ডেবোরা কার্থি-দেউ। এই বছর ৭৭ জন প্রতিযোগী প্রতিদ্বন্দ্বিতা করেছিলেন।
ময়মনসিংহ প্রিমিয়ার লিগ

ময়মনসিংহ প্রিমিয়ার লিগ বা এমপিএল বা ওয়ালটন এমপিএল ছিলো বাংলাদেশের ময়মনসিংহ বিভাগে অনুষ্ঠিত একটি ফ্র্যাঞ্চাইজি ক্রিকেট টুর্নামেন্ট। প্রতিটি দলে দুইজন করে জাতীয় দলের খেলোয়াড় ছিল। টুর্নামেন্টটি ২১ থেকে ২৫ ডিসেম্বর ২০২০ এর মধ্যে অনুষ্ঠিত হয়েছিল। টি স্পোর্টস সেমিফাইনাল এবং ফাইনাল ম্যাচগুলি সম্প্রচার করে। সবগুলো ম্যাচই হয় সার্কিট হাউস মাঠে। টুর্নামেন্টটি ওয়ালটন গ্রুপ দ্বারা স্পনসর করা হয়। ময়মনসিংহ থান্ডারসকে আট উইকেটে হারিয়ে ট্রফি জিতেছে ময়মনসিংহ রাইডার্স।
কিছু-বস্তুর সিস্টেম

বলবিদ্যায় অল্প কিছু সংখ্যক সু-সংজ্ঞায়িত কাঠামো নিয়ে অথবা অল্প কিছু সংখ্যক সু-সংজ্ঞায়িত বিন্দু কণা নিয়ে গঠিত একটি ব্যবস্থাই হচ্ছে ফিউ-বডি সিস্টেম বা কিছু-বস্তুর ব্যবস্থা বা অল্প সংখ্যক বস্তুর সমন্বিত ব্যবস্থা।
কোয়ান্টাম বলবিদ্যায় কিছু-বস্তুর সিস্টেমের উদাহরণের মধ্যে রয়েছে হালকা নিউক্লীয় ব্যবস্থা (যা আদতে, অল্প কিছু সংখ্যক নিউক্লিয়নের বন্ধন অবস্থা বা বাউন্ড স্টেট এবং বিক্ষেপণ অবস্থা), ছোট অণু, হালকা পরমাণু (যেমন: একটি বাহ্যিক তড়িৎ ক্ষেত্রে হিলিয়াম পরমাণু), পারমাণবিক সংঘর্ষ এবং কোয়ান্টাম ডট। ফিউ-বডি সিস্টেমের ব্যাখ্যার ক্ষেত্রে একটি মূল অসুবিধা হচ্ছে এই যে, পারস্পরিক মিথস্ক্রিয়ারত দুইয়ের অধিক কণার ক্ষেত্রে, এমনকি অন্তর্নিহিত বলসমূহ নিখুঁতভাবে জানা থাকলেও, শ্রোডিঙারের সমীকরণটিকে এবং গতির চিরায়ত সমীকরণগুলোকে বিশ্লেষণাত্মকভাবে সমাধান করা যায় না। এই সমস্যাটি কিছু-বস্তু সমস্যা নামে পরিচিত। কিছু থ্রি-বডি সিস্টেমের ক্ষেত্রে ফাদ্দিভ সমীকরণগুলোর মাধ্যমে পুনরাবৃত্তিমূলকভাবে একটি নির্ভুল সমাধান পাওয়া যেতে পারে। নির্দিষ্ট শর্তাবলির অধীনে ফাদ্দিভ সমীকরণগুলোর যে ইফিমভ প্রভাবকে নির্দেশ করা উচিত, তা দেখানো যেতে পারে। থ্রি-বডি সিস্টেমের কিছু বিশেষ ক্ষেত্র "বিশ্লেষণাত্মক সমাধানগুলোতে"ও (কিংবা অনুরূপ কোনো কিছুতে) প্রয়োগযোগ্য — আর এটা সম্ভব হাইড্রোজেনের আণবিক আয়নের মতো বিশেষ সত্তার প্রয়োগের মাধ্যমে – যার "আইগেনশক্তি"সমূহকে "সাধারণিকৃত" ল্যাম্বার্ট ডব্লিউ ফাংশনের অথবা হিলিয়াম পরমাণুর মাধ্যমে প্রকাশ করা যায়, যেখানে হিলারাস বা ফ্রাঙ্কোভস্কি-পেকেরিস ফাংশন ব্যবহার করে এই হিলিয়াম পরমাণুটিকে খুবই নিখুঁতভাবে সমাধান করা হয়েছে। (Helium atom-এ জি ডব্লিউ এফ ড্রেক এবং জে ডি মরগ্যান থার্ড - এদের কাজের রেফারেন্স দেখুন)।
কিছু-বস্তু সিস্টেমের সাথে কাজ করার সময় অনেক ক্ষেত্রে তত্ত্বকে অনুমানের মধ্য দিয়ে নিয়ে যেত হয়। এই অনুমানগুলোকে বিশদ পরীক্ষামূলক উপাত্ত দিয়ে পরীক্ষা করতে হয়। পারমাণবিক সংঘর্ষ এই ধরনের পরীক্ষণের জন্য বিশেষভাবে উপযুক্ত। তড়িচ্চুম্বকীয় বল, যা পারমাণবিক সিস্টেমের অন্তর্নিহিত মৌলিক বল, তাকে অত্যাবশ্যকীয়ভাবেই বোঝার প্রয়োজন পড়ে। ফলে, পরীক্ষণ এবং তত্ত্বের মধ্যে কোনো অমিল বা অসঙ্গতি পাওয়া গেলে সেটি সরাসরি ফিউ-বডি সিস্টেমের প্রভাবের বিবরণ সংশ্লিষ্ট হতে পারে। অথচ পারমাণবিক সিস্টেমের অন্তর্নিহিত বলকে খুব কমই বোঝা যায়। তদুপরি, পারমাণবিক সংঘর্ষে কণার সংখ্যা যথেষ্ট পরিমাণে ছোট রাখা যেতে পারে, যাতে করে সিস্টেমের প্রতিটি একক কণার সমুদয় কাইনেমেটিক বা গতীয়-তথ্য ("kinematic") পরীক্ষামূলকভাবে পাওয়া যায়। (Kinematically complete experiment নিবন্ধটি দেখুন)। এর বিপরীতে, সিস্টেমটির কণার সংখ্যা অনেক হলে সেক্ষেত্রে সাধারণত সিস্টেমটির শুধু পরিসংখ্যানিক গড়কৃত রাশিসমূহ অথবা একত্রীকৃত রাশিসমূহ পরিমাপ করা যায়।
চিরায়ত বলবিদ্যায় কিছু-বস্তু সমস্যাটিকে N-বস্ত সমস্যার অধীনে আলোচনা করা হয়।
এই ক্ষেত্রটি নিয়ে বিস্তারিতভাবে আলোচনা করছে এমন একটি বিখ্যাত জার্নাল হলো অস্ট্রিয়া ভিত্তিক ফিউ বডি সিস্টেমস। এই জার্নালে অল্প সংখ্যক সুসংজ্ঞায়িত উপাদাননির্ভর চিরায়ত অথবা কোয়ান্টাম যেকোনো সিস্টেমের আচরণ অনুসন্ধানকারী পরীক্ষামূলক, তাত্ত্বিক এবং গণনাভিত্তিক মূল-গবেষণা কর্মসমূহ প্রকাশ করা হয়।
আমেরিকান ফিজিক্যাল সোসাইটিতেও এই ক্ষেত্রটির ওপর ১৯৮৫ সাল থেকে শীর্ষ পর্যায়ের একটি গবেষণা দল রয়েছে।
সুন্নি তেহরিক

সুন্নি তেহরিক একটি পাকিস্তানি বেরলভী সংগঠন। দেওবন্দি ও ওহাবি সংগঠনের দ্বারা বেরলভী মসজিদগুলো যাতে দখল করা না হয় সেজন্য ১৯৯০ সালে মুহাম্মদ সেলিম কাদরী সংগঠনটি প্রতিষ্ঠা করেন। এটি নিজেদেরকে দেওবন্দি ও ওহাবি মুসলমানদের আক্রমণ থেকে বেরলভীদের রক্ষাকারী হিসেবেও উপস্থাপন করে।
ইসলামপন্থী গোষ্ঠীটি পাকিস্তানের বিতর্কিত ব্লাসফেমি আইনের দৃঢ় সমর্থনের এবং ব্লাসফেমির অভিযোগে অভিযুক্তদের মৃত্যুদণ্ডের মতো কঠোর শাস্তির সমর্থনের জন্য পরিচিত। সুন্নি তেহরিক মুমতাজ কাদরীর সমর্থনে সোচ্চার, যিনি পাঞ্জাবের গভর্নর সালমান তাসিরকে হত্যা করেছিলেন, যখন তাসির ব্লাসফেমি আইন সংস্কারের আহ্বান জানিয়েছিলেন৷ সংগঠনের সমর্থকরা জনপ্রিয় প্রাক্তন পপ-তারকা জুনায়েদ জামশেদকে লাঞ্ছিত করে এবং ব্লাসফেমি আইনে তার বিচারের দাবিও জানায়।
মুত্তাহিদা কওমি আন্দোলনের বিভক্তি ও পতনের পর, পাকিস্তান সুন্নি তেহরিক নিজামুদ্দিন শামজাই-এর নেতৃত্বে দেওবন্দি-ওয়াহাবি বানুরি মসজিদের প্রাথমিক বিরোধী হিসেবে আবির্ভূত হয়। পাকিস্তান সুন্নি তেহরিক দেওবন্দিদের গুরুত্বপূর্ণ ধর্মীয় পদ দেওয়ার তীব্র বিরোধিতা করেছে। লাহোরে সংগঠনটি প্রকাশ্যে একজন দেওবন্দি "আলেমকে" বাদশাহী মসজিদের খতিব হিসেবে নিয়োগ এবং অন্যান্য অনুরূপ নিয়োগের বিরোধিতা করেছে।
অভ্যন্তরীণ বিরোধের কারণে, সুন্নি তেহরিক পরবর্তীতে দুটি প্রধান উপদলে বিভক্ত হয়। সারওয়াত এজাজ কাদরি, এর অন্যতম প্রধান নেতা যিনি একটি অনেক বড় দল গঠন করেছিলেন যা পরবর্তীতে পাকিস্তান সুন্নি তেহরিক (পিএসটি) নামে নামকরণ করা হয়। একই সময়ে আহমেদ বিলাল কাদরী (এসটি এর প্রতিষ্ঠাতা সালিম কাদরির পুত্র) তার নিজস্ব দল গঠন করেন এবং তার দল সংগঠনের পুরানো নামটিই ব্যবহার করে।
২০০১ সালের মে মাসে, সুন্নি তেহরিক নেতা সেলিম কাদরীকে শিয়া-বিরোধী দেওবন্দি জঙ্গি ও সন্ত্রাসী গোষ্ঠী সিপাহ-ই-সাহাবা পাকিস্তান কর্তৃক হত্যা করার পর সাম্প্রদায়িক দাঙ্গা ছড়িয়ে পড়ে। তার উত্তরসূরি, আব্বাস কাদরি, রাষ্ট্রপতি আসিফ আলি জারদারির বিরুদ্ধে "সন্ত্রাসীদের পৃষ্ঠপোষকতার" অভিযোগ এনেছেন।
এপ্রিল ২০০৭ সালে, কথিত সুন্নি তেহরিকের সদস্যরা করাচিতে একটি আহলে হাদিস মসজিদে গুলি চালায়, যেখানে হামলায় একজন মুসল্লি নিহত হয়। হামলার পর, পশ্চিমা বিশ্লেষকরা এই আন্দোলনকে ভারতীয় উপমহাদেশে ঐতিহ্যগত বিশ্বাসের উগ্রকরণ হিসেবে বর্ণনা করেছেন।
মিস ইউনিভার্স ১৯৭৩

মিস ইউনিভার্স ১৯৭৩, ২২তম মিস ইউনিভার্স প্রতিযোগিতা, ২১ জুলাই ১৯৭৩ তারিখে গ্রীসের এথেন্সের ওডিয়ন অফ হেরোডস অ্যাটিকাসে অনুষ্ঠিত হয়েছিল। ফিলিপাইনের মার্গারিটা মোরানকে অনুষ্ঠান শেষে অস্ট্রেলিয়ার কেরি অ্যান ওয়েলস মুকুট পরান, তিনি গ্লোরিয়া ডিয়াজের পরে এই শিরোপা জয়ী দ্বিতীয় ফিলিপিনো। 
সারা বিশ্বের ৬১ জন প্রতিনিধি এই শিরোনামের জন্য প্রতিদ্বন্দ্বিতা করেছিলেন। এটি ছিল ইউরোপের পাশাপাশি পূর্ব গোলার্ধে অনুষ্ঠিত প্রথম মিস ইউনিভার্স প্রতিযোগিতা।
মিস ইউনিভার্স ১৯৭৪

মিস ইউনিভার্স ১৯৭৪ ছিল ২৩তম মিস ইউনিভার্স প্রতিযোগিতা, যা ২১ জুলাই ১৯৭৪ ফিলিপাইনের ম্যানিলা শহরের লোকশিল্প থিয়েটারে অনুষ্ঠিত হয়েছিল। এটিই ছিল প্রথম মিস ইউনিভার্স প্রতিযোগিতা যা দক্ষিণ-পূর্ব এশিয়ার ফিলিপাইনে অনুষ্ঠিত হয়। অনুষ্ঠান শেষে স্পেনের আম্পারো মুনোজকে মুকুট পরান বিদায়ী ফিলিপাইনের মার্গি মরান। মুনোজ স্পেনের প্রথম এবং একমাত্র মিস ইউনিভার্স বিজয়ী।
সারা বিশ্ব থেকে ৬৫ জন প্রতিনিধি ছিলেন যারা ১৯৭৪ সালের শিরোনামের জন্য প্রতিদ্বন্দ্বিতা করেছিলেন।
মিস ইউনিভার্স ১৯৬৯

মিস ইউনিভার্স ১৯৬৯, ১৮তম মিস ইউনিভার্স প্রতিযোগিতা, ১৯ জুলাই ১৯৬৯ তারিখে মিয়ামি বিচ, ফ্লোরিডা, মার্কিন যুক্তরাষ্ট্রের মিয়ামি বিচ অডিটোরিয়ামে অনুষ্ঠিত হয়। অনুষ্ঠান শেষে ফিলিপাইনের গ্লোরিয়া দিয়াজকে মুকুট পরান বিদায়ী ব্রাজিলের মার্থা ভাসকনসেলোস। দিয়াজ প্রথম ফিলিপিনো এবং দ্বিতীয় দক্ষিণ-পূর্ব এশীয় যিনি সারা বিশ্বের অন্যান্য ৬০ জন প্রতিযোগীকে হারিয়ে এই প্রতিযোগিতা জিতেন।
মিস ইউনিভার্স ১৯৫২

মিস ইউনিভার্স ১৯৫২ ছিল মিস ইউনিভার্স প্রতিযোগিতার ১ম আসর, যা ২৮ জুন ১৯৫২ সালে মার্কিন যুক্তরাষ্ট্রের ক্যালিফোর্নিয়ার লং বিচ শহরের লং বিচ মিউনিসিপাল অডিটোরিয়ামে অনুষ্ঠিত হয়। প্রথম মিস ইউএসএ প্রতিযোগিতার পরের দিন একই ভেন্যুতে এই প্রতিযোগিতা অনুষ্ঠিত হয়। ৩০ জন প্রতিযোগী মুকুটের জন্য প্রতিদ্বন্দ্বিতা করে। প্রতিযোগিতার প্রথম বিজয়ী ছিলেন ফিনল্যান্ডের ১৭ বছর বয়সী আরমি কুসেলা, যাকে অভিনেত্রী পাইপার লরি মুকুট পরান।
মিস ইউনিভার্স ১৯৫৩

মিস ইউনিভার্স ১৯৫৩, ২য় মিস ইউনিভার্স প্রতিযোগিতা, ১৭ জুলাই ১৯৫৩ তারিখে লং বিচ, ক্যালিফোর্নিয়া, মার্কিন যুক্তরাষ্ট্রের লং বিচ মিউনিসিপাল অডিটোরিয়ামে অনুষ্ঠিত হয়। মিস ইউএসএ ১৯৫৩ ইভেন্টের সাথে একযোগে অনুষ্ঠিত এই প্রতিযোগিতায় ২৬টি দেশের প্রতিযোগীরা প্রতিদ্বন্দ্বিতা করেছিল। ১৭ বছর বয়সী ফ্রান্সের ক্রিশ্চিয়ান মার্টেল প্রতিযোগিতায় জিতে, দ্বিতীয় মিস ইউনিভার্স হন। পূর্ববর্তী শিরোনামধারী, আরমি কুসেলা, তার রাজত্ব শেষ হওয়ার আগেই পদত্যাগ করেছিলেন, এবং তাই মার্টেল অভিনেত্রী জুলি অ্যাডামস নতুন বিজয়ীকে মুকুট পরান।
মিস ইউনিভার্স ১৯৫৪

মিস ইউনিভার্স ১৯৫৪, মিস ইউনিভার্স প্রতিযোগিতার ৩য় সংস্করণ, ২৪ জুলাই ১৯৫৪-এ লং বিচ, ক্যালিফোর্নিয়া, মার্কিন যুক্তরাষ্ট্রের লং বিচ মিউনিসিপাল অডিটোরিয়ামে অনুষ্ঠিত হয়। ৩৩ জন প্রতিযোগী ছিল। মিস ইউএসএ, ২১ বছর বয়সী মরিয়ম স্টিভেনসন প্রতিযোগিতা জিতেন। তিনি ছিলেন প্রথম মার্কিন মিস ইউনিভার্স এবং প্রথম বিজয়ী যাকে বিদায়ী মিস ইউনিভার্স (যিনি ছিলেন মিস ইউনিভার্স ১৯৫৩, ফ্রান্সের ক্রিশ্চিয়ান মার্টেল) কর্তৃক মুকুট পরানো হয়েছিল।
মিস ইউনিভার্স ১৯৫৯

মিস ইউনিভার্স ১৯৫৯, হল মিস ইউনিভার্স প্রতিযোগিতার ৮ম আসর, যা ২৪ জুলাই ১৯৫৯ সালে মার্কিন যুক্তরাষ্ট্রের ক্যালিফোর্নিয়ার লং বিচের লং বিচ মিউনিসিপাল অডিটোরিয়ামে অনুষ্ঠিত হয়। ৩৪ জন প্রতিযোগী প্রতিদ্বন্দ্বিতা করেন এবং শেষ পর্যন্ত জাপানের আকিকো কোজিমা প্রতিযোগিতায় জয়ী হন। তিনি প্রথম এশীয় মহিলা হিসেবে এই শিরোপা জিতেন। কলম্বিয়ার লুজ মেরিনা জুলুয়াগা তাকে মুকুট পরান। এটি লং বিচে অনুষ্ঠিত হওয়া সর্বশেষ মিস ইউনিভার্স প্রতিযোগিতা। পরে ১৯৬০ সালে মিস ইন্টারন্যাশনাল প্রতিযোগিতা চালু করা হয় ও এটিকে ফ্লোরিডার মিয়ামি বিচ শহরে নিয়ে যাওয়া হয়।